Otpušteno 19 članova "Lekara bez granica" zbog seksualnog maltretiranja\nMeđunarodna humanitarna grupa "Lekari bez granica" (MSF) saopštila je danas da je imala 24 slučaja seksualnog maltretiranja ili zlostavljanja među svojim osobljem prošle godine i da je 19 ljudi otpušteno zbog toga.\nOva organizacija navodi da je objavila ove podatke kako bi pokazala transparentnost nakon skandala sa britanskom humanitarnom organizacijom "Oksfam". Zamenik predsedavajućeg "Oksfama" podneo ostavku nakon što je "Tajms" objavio da su članovi osoblja ove organizacije na Haitiju 2010. godine u vreme zemljotresa plaćali usluge prostitutki.\n"Lekari bez granica", koja je osnovana u Parizu, ali čije je sedište danas u Ženevi, saopštila je da je sve već broj pritužbi u vezi sa maltretiranjem unutar same organizacije.\nTokom 2017. godine, 146 pritužbi je primljeno sa terena, a od toga 40 se odnosi na zlostavljanje i maltretiranje i u ovim slučajevima provedena je interna istraga.\nOd ovih 40 slučajeva, 24 je vezano za seksualno zlostavljanje i maltretiranje.\nU saopštenju se dodaje da tu ima i slučajeva maltretiranja od strane osoblja MSF-a protiv lica sa strane, te da je 19 lica otpušteno.\nSportski lekar osuđen na 175 godina zatvora\nVatikan poziva na zaštitu dece od seksualnog zlostavljanja na internetu\nAkademik sa Oksforda optužen za seksualno zlostavljanje\nNEGIRAO KRIVICU Holivudski producent Vajnstin saslušan pred sudijom u Njujorku\nStanko Ovi stvarno nemaju granica!!!


RTCG - Radio Televizija Crne Gore - Nacionalni javni servis :: Fudbal :: Pepe iz Lila prelazi u Arsenal\nJOŠ LJEKARSKI PREGLEDI 29. 07. 2019. 18:56 >> 18:55 0\nJOŠ LJEKARSKI PREGLEDI\nPepe iz Lila prelazi u Arsenal\nFudbaler Lila Nikolas Pepe obaviće ljekarske preglede u narednih nekoliko dana uoči transfera u Arsenal, prenijeli su britanski mediji.\nSkaj je prenio da su dva kluba postigla dogovor o transferu i da bi 24-godišnji Pepe ove nedjelje trebalo da postane novi igrač Arsenala. Transfer je vrijedan 72 miliona funti, pa će Pepe postati najskuplji igrač Arsenala.\nPepe je prošle sezone postigao 22 gola u francuskom prvenstvu i bio je drugi strijelac lige iza Kilijana Mbapea iz Pari Sen Žermena. Takođe, Pepe je bio i drugi najbolji asistent sa 11 dodavanja.\nPepe je postao prvi fudbaler Lila koji je postigao 20 golova u prvenstvu još od Edena Azara u sezoni 2011/2012.\nArsenal je u ljetnjem prelaznom roku doveo Gabrijela Martinelija iz brazilskog Ituana, Danija Sebaljosa na pozajmicu iz Real Madrida i Vilijama Salibu iz Sent Etjena, koga je odmah vratio u taj klub na pozajmicu.


„Putevi Srbije“: Bez zimske opreme ne krećite na put - 08.01.2022, Sputnik Srbija\n„Putevi Srbije“: Bez zimske opreme ne krećite na put\n„Putevi Srbije“savetuju učesnike u saobraćaju da koriste zimske gume i da bez zimske opreme i lanaca ne kreću na put. 08.01.2022, Sputnik Srbija\nU saopštenju se navodi i da je saobraćaj na auto-putu E-75, na petlji Bubanj Potok, preusmeren iz pravca Beograda na voznu traku za suprotni smer, a saobraćajni tok sa obilaznice (Kružni put) na preticajnu traku za suprotni smer, na oko 300 metara od petlje Bubanj Potok ka staroj naplatnoj stanici.Iz pravca Niša saobraćaj se preusmerava u dve saobraćajne trake.Na naplatnim stanicama na auto-putevima u Srbiji nema zadržavanja vozila.\n„Putevi Srbije“savetuju učesnike u saobraćaju da koriste zimske gume i da bez zimske opreme i lanaca ne kreću na put.\nU saopštenju se navodi i da je saobraćaj na auto-putu E-75, na petlji Bubanj Potok, preusmeren iz pravca Beograda na voznu traku za suprotni smer, a saobraćajni tok sa obilaznice (Kružni put) na preticajnu traku za suprotni smer, na oko 300 metara od petlje Bubanj Potok ka staroj naplatnoj stanici.\nIz pravca Niša saobraćaj se preusmerava u dve saobraćajne trake.


diplome - Dnevni list Danas\nPočetna » diplome\nPozorišni reditelj i bivši upravnik Narodnog pozorišta u Beogradu Božidar Đurović, rekao je danas da se u Srbiji jedino s uspehom štancuju diplome i doktorati, i da je „bizarna“ činjenica da ima i onih nosilaca javnih funkcija koji čak i ne znaju na kom su fakultetu diplomirali.\nDva dokumenta su omogućila stavljanje na dnevni red verifikaciju mandata dekana Pravoslavno bogoslovskog fakulteta na poslednjoj sednici Senata Univerziteta u Beogradu.\nPiše: Jelena Tasić 29. 5. 2020.\nMoram priznati da sam dugo stao zamišljen i upitan pred gestom mlade žene koja je pred Skupštinom Srbije spalila svoje diplome.\nPiše: Mehmed Slezović 18. 5. 2020.\nGrađani, aktivisti i profesori okupljeni u organizaciji Građanski otpor simbolično su danas ispred Skupštine Srbije pocepali i spalili „lažne diplome“ ministara, političara i funkcionera.\nProfesorka srpskog jezika iz Novog Sada Ena Nedić spalila je danas ispred zgrade Skupštine Srbije svoju fakultetsku diplomu navodeći da to radi u znak protesta, zato što je njena diploma obesmišljena, jer mladi i školovani ljudi nemaju perspektivu u Srbiji, objavio je internet portal Nova.rs.\nZelenović: Šarčević da proveri validnost diploma Stefanovića, Vulina, Đorđevića i Antića\nMali na Instagramu objavio fotografije svojih diploma i priznanja (FOTO)\nMinistar finansija Siniša Mali objavio je danas na svom Instagram nalogu fotografije svojih diploma, povelja i pohvala.


Velimirović: Tužilaštvo BiH opstruiše optužnicu protiv Orića\nSrna 12.07.2012 11:52\nBANJALUKA - Tužilaštvo BiH opstruiše podizanje optužnice protiv Nasera Orića uprkos obimnoj dokumenaciji o počinjenim zločinima u Podrinju koju je pripremilo Okružno tužilaštvo u Bijeljini, pa je on i danas na slobodi, rekao je Srni Direktor Centra za istraživanje ratnih zločina Republike Srpske Janko Velimirović.\nVelimirović podsjeća da je, prema nezvaničnim informacijama, Tužilaštvo BiH preuzelo predmet protiv Orića, ali da već nekoliko godina nema podizanja optužnice.\n"Možemo smatrati da se radi o opstrukciji, odnosno kupovini vremena da to procesuiranje što kasnije dođe. Očekujemo da će u narednom periodu, kada se malo sredila situacija oko broja predmeta u Tužilaštvu BiH i odnosa sa entitetskim, taj predmet konačno ili biti procesuiran pred Sudom BiH ili biti ustupljen Okružnom tužilaštvu Bijeljina, koje bi dalje išlo u procesuiranje“, rekao je Velimirović.\nKomentarišući izjavu bivšeg političkog savjetnika Unprofora Dejvida Harlanda da je muslimanska vlada 1993. godine spriječila evakuaciju civila iz Srebrenice, Velimirović je naveo da je to poznata stvar o kojoj su svjedočili i drugi.\nOn podsjeća da je riječ o periodu kada je potpisan sporazum o demilitarizaciji i proglašenju Srebrenice zonom bezbjednosti, te da je u tom vremenu, april-maj 1993. godine, veliki broj civila, stanovništva iz srebreničke regije želio da napusti to područje.\n„Oni su pokušavali da odu iz Srebrenice, a u tome im je na neki načlin pomagao i UNHCR i Unprofor, organizujući konvoje. Bez obzira na izraženu volju stanovništva, rukovodstvo tadašnje Republike BiH, prije svega Alija Izetbegović, zaustavio je taj proces i ostavio preko 30.000 stanovnika na tom području“, istakao je Velimirović i dodao da su ih vlasti u Sarajevu namjerno ostavile u srebreničkoj enklavi.\nOn je pojasnio da se broj stanovnika u Srebrenici naglo povećao nakon borbenih dejstava između Vojske RS i tzv. Armije BiH na području Cerske i Konjević Polja, te da, umjesto da se stanovništvo uputi prema sigurnijem području u Tuzlu, ono je upućeno u Srebrenicu.\n„Kada se sve to analizira, vidi se da je već tada bio politički cilj da se stvori jedna takva politička situacija i kriza u srebreničkoj enklavi. I još kada se doda tome da su dobili uputstva iz Sarajeva, prvenstveno od generala Sefera Halilovića, da se ne preda oružje već da se sakrije, i dalje su se naoružavali i uopšte nije bio ispunjen cilj da se riješi ta kriza u srebreničkom području“, naglasio je Velimirović.\nRatni komandant Srebrenice Naser Orić prisustvovao je juče komemoraciji u Potočarima povodom stradanja srebreničkih muslimana.\nNa području Srebrenice je tokom tri ratne godine, prije pada enklave, u napadima muslimanskih snaga kojima je komandovao Orić, ubijeno više od 3.000 srpskih civila.\nOriću je suđeno u Haškom tribunalu, ali je on oslobođen u žalbenom postupku.


Blic\t06.05.2011 09:53\nGrađani će i pored toga što je tender za prodaju dela vlasništva Telekoma Srbija propao u naredna dva meseca dobiti besplatne akcije ovog preduzeća, a njima bi mogli da trguju na berzi već krajem leta. Prema računici „Blica”, svakom građaninu će od akcija pripasti paket deonica koje će u startu vredeti oko 70 evra.\nVlada je juče donela odluku da ne prihvati poboljšanu ponudu Telekoma Austrija od 1,1 milijardu evra za kupovinu 51 odsto Telekoma Srbije. To je posle sednice saopštio šef Vladine Kancelarije za saradnju s medijima Milivoje Mihajlović. Ova odluka bila je i očekivana, pošto je prethodnog dana radna grupa za prodaju preporučila Vladi da ne prihvati ovu cenu.\nA da će podela besplatnih akcija Telekoma biti prioritet Vlade i rukovodstva te kompanije, najavio je i Nebojša Ćirić, ministar ekonomije.\n– Uveren sam da će se na berzi intenzivno trgovati akcijama Telekoma i očekujem da će građani biti zadovoljni što će ih dobiti – rekao je on.


Devizne rezerve porasle u februaru na 11,4 milijarde evra\nMart 11, 2019 15:08\nBruto devizne rezerve Narodne banke Srbije iznosile su na kraju februara 11,39 milijardi evram što je za 51,9 miliona evra više nego u januaru, i čak za 1,60 milijardi više nego na kraju februara 2018. godine.\nDodatno, pozitivan efekat na devizne rezerve u februaru su imali i tržišni faktori u iznosu od 53,5 miliona evra.\nNavedeni prilivi u potpunosti su nadomestili odlive po osnovu aktivnosti NBS na domaćem deviznom tržištu, gde je neto odliv iznosio 90 miliona evra, i po osnovu razduženja države i drugim osnovima u ukupnom neto iznosu od 15,7 miliona evra.\nObim realizovane trgovine devizama na međubankarskom deviznom tržištu u februaru iznosio je 433,6 miliona evra i bio je za 61,3 miliona evra manji nego u prethodnom mesecu. U prva dva meseca ove godine u međubankarskoj trgovini realizovano je ukupno 928,5 miliona evra.\nKrkobabić povratnicima: Kalemarstvo - zlatni rudnik Srbije 5\nSpremnost EBRD za nova ulaganja znak stabilnosti Srbije 15\n17:21 July 10, 2020\nU Opštoj bolnici u Čačku 121 pacijent, 10 na respiratoru\n17:13 July 10, 2020\n17:06 July 10, 2020


Osnaživanje medija na jezicima manjina – srednje i istočno evropsko gledište - Minority News\nU Briselu je 7. juna 2017. održana konferencija posvećena osnaživanju manjinskih medija i analizirana je situacija medija na mađarskom jeziku u Srbiji, Ukrajini, Slovačkoj i Rumuniji. Konferenciju su organizovali poslanici Evropskog parlamenta Deli Andor, Csáky Pál, Deutsch Tamás, Sógor Csaba i Tökés László. Učesnik konferencije je bio i Balázs Bencze ispred MIDAS-a (Evropske asocijacije manjinskih dnevnih listova).\nAndor Deli, poslanik mađarskog FIDESZ-a u Evropskom parlamentu, poreklom iz Vojvodine, u uvodnom izlaganju je naglasio da manjinski mediji pored informativne, imaju i ulogu očuvanja jezika i identiteta zajednice sa kojom komuniciraju. “Manjinske zajednice nisu dovoljno snažne da same drže medije i zbog toga je podrška matičnih država neophodna. Mađarska Vlada želi da u tom području ostvari vrhunske rezultate na nivou Evrope” – istakao je Deli.\nVincze Loránt, predsednik FUEN (Federativna unija evropskih nacionalnosti) upoznao je prisutne sa inicijativom Minority SafePack i pozvao učesnike događaja i medije koji izveštavaju na maternjem jeziku da podrže sakupljanje potpisa. Naglasio je da manjinske zajednice imaju snažnu komunikaciju u susednim državama u kojima se njihov jezik koristi i da mogu da doprinesu uspehu ove inicijative.\n“Obezbedili smo da medijski sadržaji budu dostupni u regijama u kojima žive manjinske zajednice” – objasnio je predsednik FUEN-a.\nNatasa Heror, direktorka Heror Media Pont iz Novog Sada, je predstavila aktivnosti medija na jezicima manjina i njihovo pozicioniranje u javnom dijalogu u Srbiji kroz organizovanje događaja u kojima su manjinski mediji, jezik i kulture manjinskih zajednica u fokusu, sa naglaskom na značaj povećanja prihoda medija nezavisno od državne pomoći u cilju pridobijanja novih čitalaca i ulaganja u razvoj on-line platformi.\nBodzsoni István, direktor subotičke RTV Pannon, je istakao da manjinski mediji moraju ići u korak sa modernizacijom i pratiti trendove. “RTV Pannon planira da u skoroj budućnosti servis koji isporučuje realizuje iz najmodernijeg studija u regionu”- izjavio je Bodzsoni.\nOznake:\tAndor Deli, Brisel, Evropski parlament, manjinski mediji


Detoksikacija - Blic Online\nPostoji li novogodišnji poklon kome će se baš svako obradovati?\nPraznična sezona je prilika da se odmorimo, napunimo baterije i provedemo vreme sa onima koje najviše volimo. Ali, pre nego što započne uživanje u prazničnim čarolijama i slobodnom vremenu, postoje stvari koje jednostavno moramo obaviti. Jedna od njih je i predpraznična kupovina.\nDirektorka prodaje i marketinga iz Londona Alisa Velč odlučila je da sprovede Šugar fri februar, što znači da je 28 dana izbegavala šećer i sve što sadrži šećer, a svoje utiske je opisala u jednom tekstu.\nOvaj način ishrane sve je više popularan u svetu, a pored toga što će vam pomoći da se rešite viška kilograma, dobar je i za detoksikaciju organizma. Ipak, likvidarijanizam treba praktikovati ograničeno, u dogovoru sa vašim lekarom.\nBEOGRAĐANI POLUDELI ZA DETOKS NAPICIMA Radnje na svakom koraku, cena oko 400 dinara\nNa potezu od Knez Mihailove ulice do donjeg Dorćola, skoro na svakom ćošku može se pronaći mesto za ispijanje zdravih i ukusnih, takozvanih detoks napitaka za čišćenje organizma.\nSurova rehabilitacija u Avganistanu: Zavisnici okovani lancima žive u ćelijama na hlebu i vodi\nKada vidite fotografije ovih ljudi okovanih lancima, samo s komadićem hleba ispred sebe, pomislićete da je reč o zatvorenicima kažnjenim za neki gnusan zločin. Ipak, to nisu kriminalci, već primer rehabilitacije na avganistanski način.\nMali vodič za brzu detoksikaciju\nAko se nakon ovih čestih promena vremena osećate veoma umorno i bezvoljno, to znači da je vreme za detoksikaciju. Ne morate da posetite neki od spa centara koji nude ovaj program jer ga možete napraviti i u svom domu, a program detoksikacije je najbolje da sprovedete tokom vikenda, ili onda kada imate vremena da ceo dan pretvorite u samo vaš, specijalan velnes dan.


Sistem menadžmenta zaštite životne sredine predstavlja postepeno usavršavanje u cilju poboljšanja ekološkog učinka. Ovaj sistem ne zahteva samo fizičko „ozelenjavanje“ kompanije, niti se radi o zamenjivanju mašina, proizvoda ili procesa koje mogu imati ili imaju negativan učinak na životnu sredinu, već se radi o postepenom smanjenju zagađenja zasnovanog na dužoj vremenskoj osnovi.\nStandard ISO 14001 temelji se na aspektima održivog razvoja sadržanih u Agendi 21. Agenda 21 predstavlja deklaraciju Ujedinjenih nacija o namerama i obavezivanje na održivi razvoj u dvadeset prvom veku, od teme siromaštva do seče šuma, od teme zdravstva do pitanja otpada sa posebnim akcentom na isticanje priznavanja uloga „bitnih grupacija”, kao što su žene, mladi i preduzetnici. Aspekti na kojima se temelji ISO 14000 su:\nCelokupna serija standarda definisana je kroz sistemski prikaz zadovoljavanju zahteva vezanih za zaštitu životne sredine, a struktuirana je tako da omogući organizacijama postizanje efektivnosti u oblasti zaštite životne sredine, kroz adekvatan prikaz vrednosti procesa, koji su obuhvaćeni organizacijom.\nDo – Primeniti procese na predmetnu organizaciju.\nCheck – Praćenje i merenje procesa u odnosu na politiku, opšte i posebne ciljeve, zakonske i druge zahteve, kao i izveštavanje o rezultatima.\nAct – Preduzimanje mera za stalno unapređivanje učinka sistema upravljanja životnom sredinom.\n• da preduzme mere kada je potrebno da unapredi svoj učinak i\n• da prikaže usaglašenost sistema sa zahtevima ovog međunarodnog standarda.\nObavezujuće za primenu su stavke i obaveze koje se nalaze u politici zaštite životne sredine:\n• da će se organizacija usaglasiti sa zakonskim i drugim zahtevima,\n• da će raditi na sprečavanju zagađivanja, kao i\n• da će raditi na stalnom unapređivanju.\nVelika prednost široke primene i implementacije standarda serije ISO 14000 je da se mogu odnositi na sistem upravljanja čitave kompanije, jedan ogranak ili samo na jedan proces, a izbor uglavnom zavisi isključivo od potreba kompanije. Procesni pristup, koji se ostvaruje kroz standard, omogućava neprestano poboljšanje performansi organizacije koja primenjuje standarde, a uslovljava i neprekidno povećanje brige o okolini.\nImplementacijom standarda ISO 14001 moguće je postići smanjenje bruto rashoda u preduzeću te samim tim dolazi i do povećanja produktivnosti i zarade. Povećanje zarade neminovno proizilazi iz svakodnevnog pronalaženja načina za drastično smanjenje otpada, za njegovo pravovremeno i adekvatno uklanjanje, kao i za efikasnije i racionalnije korišćenje energije radi uštede iste.\nTakođe, standard ISO 14001 zahteva potvrdu o ustanovljenim kriznim procesima od strane kompanije, kao i apsolutnu saradnju oko preduzimanja korektivnih mera i sprovođenja zakona i zahteva. Sve ovo doprinosi smanjenju, greškom ili nemarom izazvanih ekoloških katastrofa, a samim tim i ogromnih novčanih kazni.\nZahtevi standarda ISO 14001\nNa samom početku neophodno je doneti odluku i naglasiti u okviru predmeta i područja primene jasno da li se standard odnosi na celokupnu organizaciju, jedan njen deo ili pak pojedinačni proces.\nSledeći zahtev koji organizacija mora ispuni je da rukovodstvo organizacije donese odluku o politici zaštite životne sredine. Politika zaštite životne sredine mora da odgovara predmetnoj organizaciji i svaka organizacija je donosi sama za sebe. Ona jasno naznačava ciljeve koje predmetna organizacija želi da dostigne kao i privrženost ka stalnom unapređivanju i prevenciji zagađivanja, a neophodno je da bude u skladu za važećim zakonskim i drugim propisima iz oblasti zaštite životne sredine. Politika kvaliteta predstavlja javni dokument, ako ne i jedini, koji se saopštava javnosti, a podrazumeva se da su svi zaposleni upoznati sa njom i da se ponašaju u skladu sa njenim načelima.\nSvaki standard, pa i ISO 14001 zahteva konstantno planiranje. Neophodno je definisati i isplanirati koji su to aspekti i u kom obimu utiču na životnu sredinu. Ove aspekte je neophodno stalno ažurirati. Organizacije na prvom mestu moraju da zadovolje zakonske okvire, pa samim tim se i svaki standard prilagođava zakonskim uslovima u toj državi.\nZahtev „uvođenja i sprovođenja“ podrazumeva sledeće stavke:\n• Resursi, zadaci, odgovornosti i ovlaščenja\n• Osposobljenost, obuka i svest\n• Pripravnost za reagovanje u vanrednim situacijama i odgovor na njih\nZahteva se od strane rukovodstva da obezbedi raspoloživost resursa koji su bitni za uspostavljanje, primenu, održavanje i unapređenje sistema. Njihova dužnost je i da adekvatno raspodele zadatke, nadležnosti i odgovornosti. Neophodno je da postoji imenovan jedan predstavnik koji će imati tačno određene zadatke i odgovornosti koje se tiču sistema upravljanja zaštitom životne sredine, i da o tome izveštava rukovodstvo. Sve uključene i zainteresovane strane neophodno je adekvatno obučiti da bi znali kako da se ponašaju u skladu sa standardom.\nNezaobilazni deo svakog sistema je dobro razvijen komunikativni sistem, kako interno u okviru organizacije, tako i sa eksternim saradnicima, klijentima, dobavljačima, te svim zainteresovanim stranama.\nCelokupan sistem upravljanja zaštitom životne sredine prati odgovarajući set dokumenata kao i pripadajućih zapisa. Neophodno je ova dokumenta i zapise stalno revidirati i usklađivati sa tekućim promenama.\nNeophodno je da organizacija koliko je god to moguće bude spremna da odgovori na određene rizike, vanredne situacije koje bi mogle da se dogode. Uvek je bolje delovati preventivno nego kad se šteta već napravi. Definisanje postupaka za reagovanje, periodično preispitivanje i revidiranje, utiče na poboljšanje i unapređenje procesa, te samim tim i celokupnog sistema.\nSistem zaštite životne sredine podrazumeva stalna proveravanja, merenja i praćenja performansi samog sistema kao i aspekta koji mogu imati značajan uticaj na narušavanje životne sredine. Ova procedura obuhvata dokumentovanje informacija, kako bi postojala adekvatna usaglašenost, sledljivost učinka zaštite i kontrola nad operacijama.\nOblast zaštite životne sredine rukovodi se na prvom mestu važećim zakonskim okvirom i zahtevima, te samim tim organizacija mora da uspostavi, primeni i održava postupke za periodično vrednovanje usaglašenosti sa istim.\nZahtev koji se nikako ne može zaobići predstavlja uspostavljanje i primenjivanje postupaka i načina kako se izboriti sa stvarnim i mogućim neusaglašenostima, kao i kakve prevetivne i korektivne mere će se preduzeti. Svaka preduzeta mera mora da odgovara problemu i da bude srazmerna uticaju na životnu sredinu.\nSve sisteme ISO standarda prati određeni set zapisa koji se generišu kao rezultat određenog procesa. Oni služe kao demonstracija usaglašenosti ostvarenih rezultata sa zahtevima predmetnog sistema. Za svaki od tih zapisa neophodno je odrediti postupak identifikacije, skladištenja, period njihovog čuvanja, odbacivanja, zaštite.\nU određenim intervalima neophodno je isplanirati provere koje će se sprovoditi u organizaciji, nevezano za eksterne provere nadzornih tela. U okviru provera vodiće se računa o početnoj usaglašenosti sa sistemom i da li se on primenjuje i održava. Krajnji rezultat provere je da rukovodstvo bude obavešteno o rezultatima provere. Prilikom odluke o osobi koje će biti zadužena za proverivača mora se voditi računa da bude nepristrasna i objektivna, da bi se uspelo da se prikaže realno stanje i problemi u okviru sistema.


Oni su se požalili na probleme sa temperaturom vode u bazenu u kojem bi trebalo da treniraju, ali i na direktorku Tatjanu Rakas, koja je ukinula besplatnu ishranu vaterpolistima u jednom restoranu.\nPrvi koji se odazvao pozivu upomoć, jeste KK Partizan, a pismo koje je na klupskom sajtu potpisao Ostoja Mijailović, predsednik abaligaša, prenosimo u celosti.\n- Vaterpolo klub Partizan, kao najtrofejniji kolektiv ne samo našeg sportskog društva, već cele Srbije, nalazi se u teškoj finansijskoj situaciji. Košarkaški klub, kao deo iste familije, želi da pomogne naslednicima slavnih asova koji su proneli slavu i crno-bele porodice i naše zemlje.\nU nadi da ćemo podstaći i ostale koji mogu da pomognu bastionu srpskog vaterpola, preuzimamo na sebe da obezbedimo mazut za zagrevanje bazena u protivvrednosti od milion dinara. Na taj način, želimo da našim vaterpolistima obezbedimo makar minimum osnovnih sredstava za neometano treniranje.\nŽelja nam je da pomognemo i podstaknemo druge, a ne da se svrstavamo na bilo čiju stranu u sukobima, koji na žalost, potresaju jedan deo naše porodice, jer Partizan je iznad svih nas.


Hocu.ba Prijava za Fulbright program studiranja u SAD-u – Hocu.ba\nRok prijave 01.10.2021\nUniverziteti i akademske institucije u SAD-u su organizatori ovog Fulbright programa. Svi međunarodni studenti iz 155 zemalja sveta se mogu prijaviti za kurs koji traje u periodu od 2022. do 2023. godine.\nFulbrightov program za strane studente omogućava diplomcima, mladim stručnjacima i umjetnicima iz inostranstva da studiraju i istražuju u Sjedinjenim Državama na američkim univerzitetima ili drugim akademskim institucijama.\nPod stipendijom se ubraja: školarina, avionske karte, dnevni troškovi, zdravstveno osiguranje, itd. Fulbright program obezbeđuje finansiranje za vreme trajanja studija.USLOVIMogu se prijaviti svi zainteresovani diplomci, mladi stručnjaci i umjetnici iz svih oblasti, uključujući i interdisciplinarne.\nZa detaljnije informacije treba da pogledajte zvanične veb stranice svoje zemlje da biste pronašli informacije o Fulbrightovom programu u vašoj zemlji, uključujući zahtjeve za kvalifikovanost i smjernice za prijavu.\nAutor Hocu.ba praksa Fulbright mladi prilika SAD scholarship stipendija\n« Aplicirajte za Herbert Scoville Jr. Peace stipendiju\nRaiffeisen banka u Sarajevu zapošljava Senior Developera »


Kompanija Mastercard nastavlja da pruža digitalna rješenja malim biznisima kroz strateška partnerstva - Zenicablog\n• Kako mjere ograničenog kretanja počinju da se popuštaju u cijelom regionu, a mi ulazimo u fazu oporavka, transparentnost novčanih tokova biće dragocjenija nego ikad za nesmetano poslovanje malih i srednjih preduzeća. Iz saradnje kompanije Mastercard sa platformom upSWOT proizilazi softver koji analizira ključne podatke i ponašanja potrošača, čime mala i srednja preduzeća dobijaju prognoze i relevantne preporuke koje im mogu pomoći da budu proaktivni u poslovanju. Pored toga, banke mogu da koriste ovaj alat za sticanje daljih uvida u finansije klijenata kako bi im obezbijedile personalizovani pristup.\n• Očekuje se da će ograničenja u vezi sa putovanjima polako da se ukidaju, međutim, putovanja i dalje ostaju jedan od najvećih troškova za mala preduzeća. Praktična aplikacija za rezervaciju putovanja FinalPrice olakšava proces nudeći povrat novca za troškove putovanja. Ovaj brend je unio revoluciju u sektor online rezervacije putovanja kada je postao prva online turistička agencija koja je uvela opciju pretplate na „putovanja kao usluge“ jer pruža najniže i najbolje cijene putovanja prikupljanjem ponuda brojnih hotela, avio kompanija i kompanija za iznajmljivanje automobila. Ne postoje skrivene naknade, a kroz partnerstvo sa kompanijom Mastercard, mala i srednja preduzeća širom Evrope mogu se vratiti poslovnim putovanjima i dobiti pristup najboljim cijenama uz ekskluzivni povrat novca do 35%.\nTagovibiznis MasterCard srednja i mala preduzeća


Prvom tarifom A1 Srbija podržava projekte namenjene deci | Nova Ekonomija\nA1 Srbija je lansirao Prvu tarifu kojom zajedno sa roditeljima podržava najmlađe članove društva, budući da će kompanija pri svakom sklopljenom ugovoru na Prvoj tarifi tokom promotivnog perioda do kraja septembra izdvajati novčana sredstva u visini jedne mesečne pretplate za realizaciju projekata namenjenih deci. Uz to, ovom tarifom A1 Srbija je želeo da roditeljima olakša početak školske godine kreiranjem paketa koji im obezbeđuje 100% popusta na mesečnu pretplatu u trajanju od 6 meseci.\n„A1 Srbija je uvek usmeren ka tome da ponude za naše korisnike odgovaraju njihovim potrebama i da ujedno menjaju tržište nabolje. Polazak u školu je jedan od najlepših trenutaka u životu, kako za đake, tako i za njihove roditelje, kada se gradi sasvim novi nivo poverenja. U nameri da podržimo roditelje osmislili smo Prvu tarifu po veoma povoljnim uslovima koja im omogućava neometanu komunikaciju sa svojim školarcima. Dodatno, uspeli smo da je uvežemo na jedinstven način sa našim društveno odgovornim programom, jer će A1 Srbija donirati značajan iznos projektima koji su namenjeni deci“, rekao je Đorđe Vuksanović, glavni direktor za transformaciju A1 Srbija i A1 Slovenija i dodao:\n„Ovaj poduhvat je ujedno nastavak našeg društveno odgovornog programa „Svet kakav želiš“ koji je usmeren ka oblastima javnog zdravlja, obrazovanja i ekologije. Verujemo da će ovaj ciklus projekta biti jednako uspešan kao prvi i da smo na dobrom putu da zajedno pružamo konkretan i vidljiv doprinos zajednici.“\nU aprilu ove godine, A1 Srbija je pokrenuo program „Svet kakav želiš“ podržavši sa 10 miliona dinara tri važne inicijative iz pomenutih oblasti, a njihova realizacija se očekuje do kraja 2021. godine.


Dvadeset devet godina od ubistva porodice Zec u Zagrebu - Novi Standard\nDvadeset devet godina od ubistva porodice Zec u Zagrebu\nMerčep je u maju 2016. osuđen na pet i po godina zatvora, jer, kao komandant jedinice „Merčepovci”, nije sprečio zločine nad srpskim civilima\nMihajlo Zec (38), njegova supruga Marija (36) i ćerka Aleksandra (12) ubijeni su 7. decembra 1991. godine dok su Aleksandrina sestra Gordana i brat Dušan preživeli krijući se u kući.\nZbog tog zločina uhapšeni su pripadnici Merčepove jedinice – Munib Suljić, Igor Mikola, Siniša Rimac, Nebojša Hodak i Snježana Živanović, od kojih su neki pred istražnim sudijom priznali ubistva, ali pošto na suđenju nisu imali advokata, sud nije uvažio njihove prethodne iskaze te su oslobođeni.\nMerčep je u maju 2016. osuđen na pet i po godina zatvora, jer, kao komandant jedinice „Merčepovci”, nije sprečio zločine nad srpskim civilima. Vrhovni sud mu je početkom 2017. povisio kaznu na sedam godina.\nPo optužnici, pripadnici te jedinice na području Pakračke Poljane, Zagreba i Kutine nezakonito su uhapsili 52 osobe, od kojih su 43 ubili, tri se vode kao nestale, a šest je preživelo mučenje i zlostavljanje. Optužnica je obuhvatila i ubistvo zagrebačke porodice Zec.\nMerčep je osuđen zbog toga što, kao faktički zapovednik rezervne jedinice MUP-a, smeštene u Pakračkoj Poljani i na Zagrebačkom velesajmu, nije sprečio njene pripadnike da nezakonito hapse, muče, zlostavljaju i ubijaju civile srpske nacionalnosti. Preminuo je 17. novembra u 69. godini, prenosi Beta.\nIzvor Politika, 07. decembar 2020.\nPreporučujemogodišnjicaporodica Zecratni zločinTomislav MerčepubistvoHrvatska


Dobojski Info - Zbog FBiH neizvjesno slanje pisma namjere MMF-u\npetak, 10 januar 2014 17:05\nFederacija BiH, Međunarodni monetarni fond, MMF,\nZbog smjene ministra finansija Federacije BiH /FBiH/ Ante Krajine neizvjesno je da li će BiH uspjeti na vrijeme da pošalje pismo namjere Međunarodnom monetarnom fondu /MMF/ kako bi Odbor direktora ove finansijske institucije 22. januara mogao da razmatra odobravanje naredne tranše kredita BiH.\nPismo namjere mora potpisati i federalni ministar finansija, a problem je nastao nakon što je predsjednik FBiH Živko Budimir prošle sedmice smijenio Krajinu sa funkcije ministra.\nBudimir smatra da Vlada FBiH može naći rješenje za ovu situaciju. „Ako neko ima namjeru da blokira proces imenovanja ministra finansija nekoliko mjeseci, do kraja mandata, onda se može pojaviti problem“, rekao je Budimir federalnim medijima.\nUkoliko pismo namjere MMF-u ne bude upućeno do ponedjeljka, federalni premijer Nermin Nikšić upozorava da Odbor direktora neće moći na sastanku 22. januara da raspravlja o nastavku realizacije stendbaj-aranžmana.\nOdbor direktora MMF-a naredni sastanak ima zakazan za 29. januar, ali je neizvjesno da li će i tad biti razgovarano o BiH.\n„Ako rješavanje pitanja ministra finansija zakasni još nekoliko dana, onda je sasvim izvjesno da prije marta nema priče sa MMF“, zaključio je Nikšić.\nO smjeni Krajine iduće sedmice raspravljaće Ustavni sud FBiH po Nikšićevom zahtjevu.\nOHR je zatražio od Budimira da povuče odluku o smjeni ili da je preinači kako bi Krajina mogao potpisivati neophodne transakcije i dokumente do izbora svog nasljednika.\nAmbasada SAD u BiH juče je izrazila zabrinutost zbog smjene ministra finansija FBiH.\n„Pozivamo predsjednika FBiH da ozbiljno razmotri posljedice svoje odlluke, a sve strane da hitno preduzmu korake da bi se izbjegla ozbiljnija šteta za javne finansije FBiH“, saopšteno je iz Ambasade SAD.\nViše iz ove kategorije « Banjalučkoj MF banci kredit od dva miliona eura Bez IPA sredstava i četiri projekta »


Turska opozicija namerava da se žali na rezultate ustavnog referenduma održanog u nedelju, izjavio je zamenik predsednika glavne opozicione Narodno-republikanske partije Turske Erdal Aksjunger.\nU Međunarodnom sudu pravde počela je rasprava u okviru zahteva Ukrajine protiv Rusije, saopštila je služba za odnose sa javnošću Ministarstva spoljnih poslova Ukrajine.\nApelacioni sud odbio uredbu, Tramp: Vidimo se na sudu\nSavezni apelacioni sud odbio je da vrati na snagu izvršnu uredbu američkog predsednika Donalda Trampa, kojom se putnicima iz sedam zemalja sa većinskim muslimanskim stanovništvom brani ulazak u SAD.\nApelacioni sud odbacio Trampov zahtev za deblokiranje uredbe\nAmerički Apelacioni sud odbacio je danas zahtev administracije predsednika Donalda Trampa da hitno ponovo bude stavljena na snagu cvvegova uredba o zabrani ulaska u SAD za izbeglice i državljane sedam pretežno muslimanskih zemlja, javlja AP.\nRuska antimonopolska služba pokrenula postupak protiv „Majkrosofta“\nFederalna antimonopolska služba (FAS) Rusije pokrenula je postupak protiv američkog IT giganta „Majkrosoft“ na osnovu zloupotrebe dominantnog položaja na tržištu, saopštila je agencija.\nBlokiranje računa RT zbog sankcija\nGlavna i odgovorna urednica televizije RT Margarita Simonjan iznenadila se izveštajima zapadnih medija da su računi televizije u Velikoj Britaniji navodno zatvoreni zbog sankcija koje se, zapravo, ne primenjuju na televiziju.\nSrpska lista podnela žalbu na Zakon o „Trepči“\nŠef poslaničkog kluba Srpske liste Slavko Simić, zajedno sa poslanicima, podneo je danas žalbu kosovskom Ustavnom sudu na zakon o „Trepči“, javila je Radio-televizija Srbije.\nOdbijeni zahtevi Mladićevih branilaca\nSudsko veće Haškog tribunala odbilo je danas da odobri braniocima Ratka Mladića da ulože žalbu na odluku kojom je 16. avgusta proglasilo okončanje dokaznog postupka odbrane, saopšteno je danas iz Tribunala.\nŽalba Olivera Ivanovića u sredu pred Apelcionim sudom\nNe postoji zakonom predviđen rok za donošenje odluke, ali praksa je pokazala da bi to moglo da bude završeno za nekoliko meseci, odnosno, u ovom slučaju do Nove godine, kaže Ivanovićev advokat Nebojša Vlajić.\nOsnivač Vikiliksa Džulijan Asanž podneo je žalbu na odluku okružnog suda u Stokholmu, koji je potvrdio nalog za njegovo hapšenje zbog navodnih krivičnih dela silovanja i seksualnog uznemiravanja. Asanž negira da je počinio ta dela.\nIsinbajeva i Šubenkov definitivno ne idu u Rio\nŠvajcarski federalni sud odbio je da poništi odluku Sportskog arbitražnog suda o zabrani učešća ruskih atletičara na Olimpijadi u Riju.\nParaolimpijci Rusije idu na sud\nParaolimpijski komitet Rusije (PKR) će do kraja dana odlučiti na kojem sudu će probati da ospori odluku o suspendovanju ruskih paraolimpijaca sa Olimpijskih igara u Riju. U PKR-u su dodali da niko od sportista navedenih u Maklarenovom izveštaju nema veze sa paraolimpijskom reprezentacijom.\nMustafa: Žalićemo se EU zbog ponašanja Beograda u dijalogu\nKosovski premijer Isa Mustafa rekao je da će se Priština žaliti Evropskoj uniji zbog ponašanja Beograda u dijalogu, objavio je danas prištinski list „Epoka a re“.\nKaradžić podneo žalbu na presudu od 40 godina\nHaški osuđenik Radovan Karadžić podneo je danas Tribunalu u Hagu žalbu na presudu, kojom je u martu osuđen na 40 godina zatvora, i optužio sudije da su ga „izložile političkom suđenju“, saopštio je njegov advokat.\nUkrajina je Visokom sudu u Londonu podnela žalbu protiv tužbe Rusije povodom duga od tri milijarde dolara, navedeno je u zajedničkom saopštenju ministarstava inostranih poslova i finansija Ukrajine.


Komplementarne usluge – THE BEST OF MONTENEGRO\nThe Best of Montenegro (TBoM) tim je posvećen pružanju najboljih usluga koje su komplementarne našoj ponudi premium investicionih i lifeslyle prilika. Imajući prednje u vidu, uz pomoć naših strateških partnera i na osnovu Vaših zahtjeva mi nudimo sljedeće usluge:\nKako bi Vam olakšali proces donošenja odluke da investirate, obezbijedili podršku nakon donešene odluke ili pomogli tokom Vaših postinvesticionih aktivnosti, TBoM tim može organizovati svu neophodnu logistiku i poderšku u formi potrebnih studija i analiza tržišta, finansijskih usluga, administracije i pravnog savjetovanja.\nBilo da želite prevoz sa stilom ili jednostavno da zadovolji Vaše poslovne i svakodnevne potrebe, TBoM tim nudi spektar luksuznih transport opcija. Vi izaberite kojim putem želite da idete, vodenim, vazdušnim ili kopnenim. U ponudi imamo prestižne jahte i jedrilice, jet avione i luksuzne automobile, koje možete koristiti za usluge transfera, čartirati ili čak kupiti.\nKada ste u Crnoj Gori, ne treba gubiti vrijeme, doživite najbolja i najautentičnija iskustva. Ukoliko želite da uživate u najboljoj hrani, da se sunčate na jedinistvenim plažama i plažnim klubovima, podignete nivo adrenalina u prirodi, da se provodete do jutarnjih sati ili pođete na jedan od većih događaja, treba samo da pitate, a mi ćemo uraditi sve što možemo da ispunimo Vaše želje.\ndođite do potrebnih informacija


Karantin u kineskom gradu Ruiliju na granici sa Mjanmarom\nTanjug 31. marta 2021. 08:21\nPEKING – U gradu Ruili na jugozapadu Kine, koji se graniči sa Mijanmarom, danas su uvedeni jednonedeljni kućni karantin za stanovnike gradskog područja i masovno testiranje na korona virus, nakon što je prijavljeno šest novih lokalno prenetih slučajeva.\nZdravstvene vlasti u provinciji Junan, u kojoj se nalazi Ruili, saopštile su da su se novi slučajevi pojavili među kineskim državljanima, dok su tri asimptomatska pacijenta zaražena korona virusom državljani Mjanmara.\nKako se navodi u saopštenju Zdravstvene komisije Junana, novi slučajevi otkriveni su nakon rutinskog testa nukleinske kiseline ključne gradske populacije, prenosi Rojters.\nGradska vlada najavila je da će u Ruiliju danas biti preduzete mere protiv ilegalnih prelazaka granice.\nSamo osobe sa negativnim testom na kovid-19 moći će da napuste Ruil, a svim ljudima i vozilima koja dolaze u grad biće preporučeno da se vrate.\nMartovski festival posvećen Simjanoviću od 19 – 25. aprila\nRuili je ključna tranzitna tačka za provinciju Junan, koja je i tokom talasa migranata koji su tražili utočište od korona migranata ilegalno prelazili granicu sa Laosom, Mjanmarom i Vijetnamom, dugu 4.000 kilometara.\nRuili je prošle godine uveo slične mere nakon što su u gradu otkrivene infekcije unete iz Mjanmara.


Kako da odredite kada je najbolje vreme za objavu sadržaja na društvenim mrežama? - Marketinguj.me\nKako da odredite kada je najbolje vreme za objavu sadržaja na društvenim mrežama?\nBy\tGojko\t/\tDecember 24, 2015\nUkoliko se bavite internet marketingom ili koristite društvene mreže u svrhe biznisa, upućeni ste u to koliko je važno da sadržaj koji objavljujete bude prikazan u vreme kada se na odabranoj društvenoj mreži nalazi najviše vaših pratilaca.\nDa biste odredili kada je najbolje vreme za objavu sadržaja na nekoj društvenoj mreži, možete se odlučiti na to radite po osećaju ili uz pomoć određenih internet marketing alata. I naravno, uvek možete da kombinujete ova dva načina dok ne dođete do savršenog tajminga za objavljivanje.\nOsnovni način pronalaska idealnog vremena za objavu je lično eksperimentisanje i verovanje sopstvenom osećaju. Uvek možete objavljivanjima u različito vreme i na osnovu lične procene odrediti u koje vreme ima najviše pratilaca stranice kojom upravljate. Ali, ovo zavisi od mnogo različitih faktora, a i oduzima mnogo vremena, koje većina marketara i kompanija sebi ne mogu da priušte.\nMeđutim, ukoliko i dalje želite da peške pronalazite najbolje vreme za objavu, u tome vam mnogo mogu pomoći analitike društvenih mreža. Ovo je najbolje da učinite tako što ćete otići na stranicu analitike svake stranice pojedinačno:\nTwitter – Twitter analytics\nPinterest – Pinterest analytics\nLinkedIn – LinkedIn analytics for individuals/LinkedIn analytics for businesses\nGoogle + – Google+ Insights\nUz pomoć ovih rezultata odredite približno najbolje vreme za objavu.\nOvakav način pronalaženja idealnog vremena može da bude veoma koristan i može biti i najtačniji način za savršene tajminge objava, ali oduzima previše energije. Ukoliko se odlučite za ovakav način analiziranja, zapamtite da i kada odredite najbolje vreme za objavu da to nikada nije konačno. Vreme korišćenja društvenih mreža se često menja, stoga budite spremni da pravite česte analize (minimum na svakih nekoliko meseci), i da svoje akcije prilagođavate nastalim promenama.\nSa druge strane, postoji mnogo jednostavniji način pronalaska i podešavanja vremena objava na društvenim mrežama. Korišćenjem odličnog internet marketing alata možete sebi drastično olakšati posao. Reč je o Buffer-u, tačnije o njegovoj platformi – Buffer’s Optimal Scheduling Tool.\nUkoliko niste upoznati sa Buffer-om, to je alat koji služi za zakazivanje objavljivanja sadržaja u unapred određeno vreme, i savršen je za automatizovanje internet marketing procesa. Zakažite jednu ili više objava dnevno za više dana unapred i prepustite ovom alatu da uradi ostalo. Ovo će vam veoma olakšati upravljanje Facebook, Twitter, Google+, LinkedIn i ostalim društvenim mrežama koje koristite u svrhe biznisa i promocije.\nUkoliko ste već upoznati sa ovim alatom i koristite ga u svom internet marketingu, određivanje najboljeg vremena za objavljivanje na društvenim mrežama vam neće oduzeti mnogo vremena i već kroz nekoliko minuta možete imati efikasniji marketing na društvenim mrežama.\nMoć platforme Buffer Optimal Scheduling Tool se krije u tome što ona analizira prethodnih pet hiljada interakcija (lajkovanja, komentarisanja, šerovanja, klikova…) koje ste imali na profilu koji analizirate. Osim toga, ona prikuplja i podatke sličnih profila koji se nalaze u istoj vremenskoj zoni kao i vaša stranica. Na osnovu prikupljenih podataka vam prikazuje najbolje vreme (ili više njih) u toku dana kada je najveća verovatnoća da će vaša objava imati uspeh.\nOsim toga, prilično je jednostavna za korišćenje. Kompletno podešavanje se može izvesti u tri jednostavna koraka:\nUlogujte se na Buffer-ov sajt putem profila koji želite da analizirate. Savet je da prethodno budete ulogovani na profilu za koji želite da odredite idealna vremena i da na sajtu kliknete samo Sing in with Twitter (ukoliko je reč o Twitter profilu).\nZatim, idite na Buffer Optimal Scheduling-ov sajt, i povežite ga sa svojim profilom na društvenoj mreži (u našem slulčaju sa Twitter profilom).\nIzaberite koliko objava dnevno planirate da objavljujete i izaberite taj broj u padajućem meniju. Ovo možete da uradite više puta kako biste testirali prepodnevni i večernji termin, na primer.\nKada ste izabrali koliko puta ćete obavljivati u toku dana kliknite na dugme Replace Existing Schedule i Buffer će vam automatski namestiti objave u vremenima koja su idealna prema njegovim statistikama. Nakon toga, možete ručno obrisati ili dodati svoje vreme za objave i efikasnija marketing kampanja može da počne.\nNaravno, i kada putem ovog načina izaberete vremena objavljivanja, trebalo bi da vršite izmene s vremena na vreme. A ukoliko i dalje želite da verujete samo svom osećaju, iskoristite ovaj alat, jer ovi podaci mogu biti od velike koristi prilikom donošenja ovakvih odluka.\nUkoliko vam se dopao ovaj alat, velika je verovatnoća da će vam se dopasti i neki od 5 twitter alata koji povećavaju produktivnosti ili neki od 7 internet alata za povećanje produktivnosti na društvenim mrežama.\nOsim toga, savet je da preuzmete besplatnu e-knjigu – 20 online alata koje ekipa marketinguj.me svakodnevno koristi, i time poboljšate svoj marketing i poslovanje na internetu.\nI naravno, podelite u komentarima kakva ste vi iskustva imali sa ovim ili sličnim alatima za određivanje najboljeg vremena za objavljivanje sadržaja na društvenim mrežama i slobodno preporučite…


Rusija testira nove rakete i sibirsku tehniku - Sputnjik Srbija\n22:28 04 Avgust 2020\nRusija testira nove rakete i sibirsku tehniku\n10:44 07.03.2017 (osveženo 11:49 07.03.2017) Preuzmite kraći link\nU Rusiji se vrše državna testiranja perspektivne protivvazdušne rakete velikog dometa, saopštio je ministar odbrane Rusije Sergej Šojgu.\n„Razmotrićemo tok testiranja perspektivnih protivvazdušnih raketa velikog dometa“, izjavio je Šojgu.\nOn je dodao i da je počelo testiranje novih tipova vojne tehnike za Arktik, nakon čega će doneti odluku da li će ih kupovati za rusku vojsku, saopštio je Šojgu.\n„Od 19. februara stručnjaci Glavne oklopno-tenkovske uprave zajedno sa predstavnicima industrije počeli su da testiraju savremene i perspektivne modele vojne tehnike, predviđene za rad u teškim klimatskim uslovima krajnjeg severa“, izjavio je Šojgu na savetovanju u Ministarstvu odbrane.\nŠojgu: U Britaniji nije rođena životinja koja bi naređivala ruskom medvedu\nPo njegovim rečima, jedan od glavnih ciljeva testiranja je da se provere mogućnosti tehnike za sneg i blato u ekstremnim uslovima — vejavicama sa vetrom brzine 35 m/s i hladnoće pri minus 60 stepeni celzijusa.\n„Osim toga, proveravaju se medicinska sredstva i arktička uniforma, specijalno izrađena za Oružane snage“, rekao je ministar.\nU toku je testiranje perspektivnih kontejnera, šatora i bagera.\n„Nakon što se testiranje završi doneće se odluka o isporuci tehnike u arktičke jedinice oružanih snaga“, naglasio je Šojgu.\nTokom 30 dana, ekspedicija će da pređe 2.000 kilometara od sela Tiksi do ostrva Koteljni i nazad po zaleđenom Leptevskom moru, moreuzima između ostrva i obalom.\n04/08 22:27 Izrael: Delimo bol libanskog naroda, vreme je da se sukob odloži


Chicco silikonska anatomska cucla, 2kom, 2m+ 00081627000000: Flašice cucle laže: SveZaKucu.rs Prodaja, Cena, Beograd, Srbija\nKarakteristike proizvoda: Chicco silikonska anatomska cucla, 2kom, 2m+ 00081627000000\nUzrast: 2m+ (2 meseca i više)\nOpis proizvoda: Chicco silikonska anatomska cucla, 2kom, 2m+ 00081627000000\nChicco fiziološka anatomska cucla napravljena je i testirana u saradnji sa specijalistima. Ideja je bila da cucla po svojim fiziološkim svojstvima odgovara majčinoj dojci tokom hranjenja. Specijalni anti-kolik otvor dozvoljava vazduhu da prodre u flašicu i na taj način omogući konstantno isticanje mleka, bez stvaranja vakuuma. Na ovaj način beba će gutati mleko bez gutanja vazduha (progutani vazduh je uzročnik stomačnih kolika kod beba).\nIzdiktirajte operateru šifru proizvoda - šifra ovog proizvoda je: 12597\nSifra 12597, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 12597, 2, Pavle Milosevic, Obalska 18, 11000, Beograd, 063123123, pavmi@szk.com


Podujevo: Policija privela dve osobe pod sumnjom da su fotografisale glasanje - Kosovo Online\nPodujevo: Policija privela dve osobe pod sumnjom da su fotografisale glasanje\n29. Novembar 2020. • 16:33\nRegionalna direkcija kosovske policije u Prištini saopštila je da je 400 policajaca angažovano na praćenju sprovođenja vanrednih izbora u Podujevu, prenosi Reporteri.\nU saopštenju policije se dodaje da je do sada primila dva poziva u vezi sa sumnjom da je fotografisano glasanje.\n„Uzimajući u obzir broj biračkih mesta, policija je u ovom procesu angažovala oko 400 policajaca sa određenim zadacima, ne računajući broj ostalih službenika angažovanih na opštim dužnostima. Do sada smo primili dva poziva šefa biračkog mesta u srednjoj školi „Isa Boljetini“ u Podujevu, za dva slučaja koja se odnose na sumnju da su fotografisali glasanje“, navodi se u saopštenju.\nOsobe za koje se sumnja da su fotografisale u pratnji policije sprovedene su u policijsku stanicu.\n„U oba slučaja, osobe su pod policijskom pratnjom sprovedene u policijsku stanicu, kako bi se razjasnile okolnosti. U međuvremenu, nije zabeležen nijedan drugi incident koji je zahtevao policijsku intervenciju“, dodaje se u saopštenju.\nPodujevo izbori policija Kosovo\nSeverna Mitrovica i Podujevo biraju nove gradonačelnike\nU kosovskim opštinama Severna Mitrovica i Podujevo danas se održavaju izbori za gradonačelnike, a budući da se obe opštine nalaze u tzv.crvenoj zoni sa najvećim brojem zaraženih koronom, glasa se uz primenu svih epidemioloških mera.\nU Podujevu do 15 časova glasalo 29,76 odsto birača, u Severnoj Mitrovici 30,3\nDaka: Oko 21h imaćemo prve rezultate izbora u Severnoj Mitrovici i Podujevu


Evropska unija analizira Vučićeve ocene u vezi sa invazijom Rusije u Ukrajini - Politika - Dnevni list Danas\nPočetna » Vesti » Politika » Evropska unija analizira Vučićeve ocene u vezi sa invazijom Rusije u Ukrajini\nEvropska unija analizira Vučićeve ocene u vezi sa invazijom Rusije u Ukrajini\nEvropska unija analizira ocene koje je predsednik Srbije Aleksandar Vučić izneo u vezi sa invazijom Rusije u Ukrajini, potvrdili su za Radio Slobodna Evropa (RSE) briselski zvaničnici, navodeći da će sa zvaničnom reakcijom izaći „blagovremeno“.\nDok se čeka zvanična stav EU o odluci Srbije da ne uskladi njenu spoljnu politiku sa politikama EU, tako što neće uvesti sankcije Rusiji, portparol EU Peter Stano je u pisanom odgovoru naveo da „u ovim vremenima iskušenja“ moramo da vidimo solidarnost i odlučnost, posebno evropskih zemalja i naših bliskih partnera, da pokažu svoju solidarnost, svoju posvećenost međunarodnoj vladavini i odbrani de\n„Ono što je u pitanju nije samo Ukrajina, već stabilnost u Evropi. Ne samo EU, već Evropa kao kontinent – to znači sigurnost i stabilnost svake zemlje. Sankcije EU su obavezujuće za zemlje članice EU i zemlje koje odluče da se usklade sa ovim sankcijama“, naveo je Stano.\nOn je istakao da se od zemalja u procesu pristupanja očekuje da se postepeno usklađuju sa odlukama EU u spoljnoj i bezbednosnoj politici, a da to važi i za Srbiju kao zemlju kandidata.\nUnija je 22. februara kada je EU uvela prvi paket sankcija Rusiji, poručila da očekuje da Srbija pozitivno odgovori na zahtev da se uskladi sa spoljnom politikom EU, podseća RSE.\nAleksadnar VučićEvropska unijaSukob Ukrajine i RusijeBrisel


Dr Tamara Vujačić je završila Medicinski fakulturet u Beogradu.\nNa Klinici za endokrinologiju, dijabetes i bolesti metobolizma Kliničkog centra Srbije aktivno je bila uključena u vođenje bolesnika, kompletnu endokrinološku dijagnostiku i\nterapiju. Svoje zadatke je vredno, predano i marljivo izvršavala uz davanje brojnih ideja.\nUpisala je postdiplomske studije 2017. godine, modul “Klinička endokrinologija”, gde je obavljala naučno-istraživači rad na temu “Povezanost endometrioze i hroničnog limfocitnog tireoiditisa u prevremenoj ovarijalnoj insuficijenciji”. U oktobru 2018. godine započinje svoj specijalistički staž na Klinici za opekotine, plastičnu i rekonstruktivni hirurgiju Kliničkog centra Srbije gde je i danas.\nU toku specijalizacije bavi se: obradom opekotinskih rana primarnom i sekundarnom obradom rana sa ili bez defekta kože, ablacijom kožnih transplantata svih debljina, ekscizijom benignih tumora kože i potkožnog tkiva, osnovnim postupcima pri reanimaciji, plasiranje venskih, urinarnih katetera, sondi, dnevnom brigom o pacijentima i radom u ambulanti.\nUporedo stažira na klinici VS clinic & beauty kao lekar na specijalizaciji plastične, rekonstruktivne i estetske hirurgije učeći direktno od dr Vladimira Stojiljkovića na svim hiruškim i nehiruškim estetskim procedurama i operacijama.\nKlinika za endokrinologiju, dijabetes i bolesti metobolizma Kliničkog centra Srbije od 2017 do 2018


Flughafen Zürich AG gradi novi aerodrom u Indiji | Avio Press\nFlughafen Zürich AG gradi novi aerodrom u Indiji\nKompanija Flughafen Zürich AG koja upravlja aerodromom Cirih je potpisala ugovor sa Vladom države Utar Pradeš za izgradnju i koncesiju novog aerodroma u okolini Delhija. Nova indijska vazdušna luka će nositi ime “Delhi Noida International Airport” i nalaziće se 80 kilometara od drugog najvećeg grada u zemlji.\nAerodrom će u početku imati jednu pistu a kapacitet terminala će biti 12 miliona putnika. Očekuje se da će radovi na izgradnji piste i terminala započeti 2021. godine.\nFlughafen Zürich AG se obavezao da će izgraditi ovaj potpuno novi aerodrom kao i da će upravljati njime narednih 40 godina. Švajcarska kompanija je obezbedila ukupno 708 miliona dolara za ovu četrdesetogodišnju koncesiju. Čelnici kompanije su izjavili kako će Flughafen Zürich, uprkos pandemiji, ostati posvećen ovom projektu.\nAzija Flughafen Zürich AG\nZIPAIR će nuditi besplatan WiFi na svojim letovima\nFleš Region Federacija BiH ukida takse na aerodromima\nAzija Iran plaća odštetu porodicama poginulih na letu PS752\nAzija Virgin Atlantic pokreće nove linije ka Indiji


Nastavak evropskih integracija uz saradnju zemalja regiona\nBeograd/Ohrid, 2. jul 2021.\nPredsednica Vlade Republike Srbije Ana Brnabić poručila je danas da region Zapadnog Balkana treba da nastavi sa evropskim integracijama, ali i da fokus treba da stavi na saradnju koja može da poboljša kvalitet života građana.\nBrnabić je na Prespa forumu u Ohridu navela da je današnje ukidanje rominga jedna od konkretnih stvari od kojih građani imaju koristi, ukazavši na to da treba imati na umu i teška politička pitanja, kao što je dijalog između Beograda i Prištine, ali da ima i toliko drugih stvari koje mogu da se urade za građane.\nTo dugujemo budućim generacijama, poručila je premijerka i dodala da nastavak svađe u regionu nikome ne donosi dobro.\nOna je na panelu, čija je tema bila sinergija Evropske unije i SAD, ponovila da je Srbija zemlja koja je opredeljena za evropske, ali ne i atlantske integracije, dodavši da se u tome razlikuje od ostalih zemalja, osim Bosne i Hercegovine.\nMi želimo da uđemo u EU, ali ne u NATO. Mi smo vojno neutralna država koja ima sjajne bilateralne odnose sa SAD u svim oblastima, naglasila je Brnabić.\nPremijerka se osvrnula i na konstataciju albanskog premijera Edija Rame da više nije isfrustriran i depresivan zbog dinamike evropskih integracija, rekavši da niko više nije isfrustriran i da to donosi neke nove stvari u pogledu regionalne saradnje.\nPrema njenim rečima, sve zemlje moraju da nastave da rade ono što treba u pogledu nastavka evropskog puta, ali i da regionalno sarađuju, jer na to imaju uticaj.\nŠta god da uradite svodi se na to da svaka država članica ponaosob odlučuje o tome da li je ostvaren napredak i to postaje sve kompleksniji i komplikovaniji proces iz dana u dan, konstatovala je premijerka.\nPrema njenoj oceni, više se ne radi o evropskim vrednostima, napretku u ključnim oblastima i bilateralnim pitanjima, nego o pitanjima "lingvistike i istorije".\nPored Brnabić, na panelu su učestvovali i albanski premijer Edi Rama, premijer privremenih institucija u Prištini Aljbin Kurti i drugi.


Obeležen Dan Univerziteta u Beogradu - Studio B\nObeležen Dan Univerziteta u Beogradu Tanjug\nDruštvoDrustvo Pocetna 13. 09. 2017. 17:55:25\nDan Univerziteta u Beogradu obeležen jes svečanom akademijom u Rektoratu.\nSvečanosti su prisustvovali ministar za kulturu i informisanje Vladan Vukosavljević, predsednik SANU Vladimir Kostić, rektor Beogradskog univerziteta Vladimir Bumbaširević, predstavnici Vlade Srbije i dilpomatskog kora, studenti i profesori…\nDan Univerziteta se obeležava 13.septembra u znak sećanja na početak rada Velike škole koju su 1808.godine osnovali Dositej Obradović i Ivan Jugović ćime je zapoćeto visoko obrazovanje u Srbiji.\nSvečanost je počela univerzitetskom himnom „Gaudeamus igitur“ u izvođenju AKUD „Španac“ nakon čega se prisutnima obratio rektor Vladimir Bumbaširević koji je današnji datum označio kao „značajan dan ne samo za Beogradski univerzitet, već za celokupno društvo“.\n„Univerzitet u Beogradu realizuje 355 programa za blizu 100.000 studenata. U prošloj godini svojim rezultatima obradovali su nas studenti Medicinskog, Pravnog, Arhitektonskog fakulteta, a podelili smo 30 stipendija i 20 nagrada što je oko 12, 5 miliona dinara“, naveo je Bumbaširević.\nOn je napomenuo da Univerzitet ulaže velike napore u vraćanju svoje imovine, odnosno u ostvarivanju prava nad svojim zadužbinama.\n„Postoji opasnost da zbog nejasnih zakonskih rešenja Univerzitet izgubi pravo i na zadužbine koje još uvek koristi, ali se nadamo da će biti sluha i da će biti ispoštovane želje nashih zadužbinara“, ukazao je Bumbaširević.\nRektor se osvrnuo i na poziciju Beogradskog univerziteta na najznačajnijim svetskim rang listama.\n„Na Šangajskoj listi napredujemo iz godine u godinu, trenutno smo u prvih 300 univerziteta u svetu, ali je zanimljiva pozicija koju imamo u Istočnoj i Jugoistočnoj Evropi gde smo posle Moskovskog državnog univerziteta, u drugoj kategoriji sa Karlovim univerzitetom iz Praga“, istakao je Bumbaširević.\nOn je naveo da se BU našao i na rang listi grupe univerziteta sa sedištem u Melburnu koji ocenjuju nacionalne obrazovne programe.\n„Srbija je na 39.mestu na toj listi, ali kad se kao kriterijum doda i bruto društveni proizvod, onda smo na prvom mestu“, naglasio je rektor.


Saradnja sa sportskim centrima u okruženju\nPovezivanje, razmena iskustva i saradnja sa srodnim organizacijama iz zemalja u okruženju, kao i zemljama EU, od velikog je značaja za poslovanje Asocijacije u budućnosti.\nPredsednik Asocijacije sportskih centara Srbije, g.Milović Neđeljko, krajem januara 2016.godine, obratio se sportskim centrima iz okruženja, u Sarajevu, Rijeci, Banja Luci, Ljubljani, Skoplju, i Podgorici, ukoliko su zainteresovani da prošire prijateljske odnose, razmene iskustva i uspostave poslovnu saradnju sa Asocijacijom Svi kontaktirani sportski centri odazvali su se pozivu za saradnju.\nPredsednik ASCS , g. Milović, u realizaciji svog plana posete, 29.01.2016., prvo je obišao JU SC ‘’Borik’’ iz Banja Luke.\nPored domaćinskog dočeka, u organizaciji direktora JU SC ‘’Borik’’, g.Manojla Zrnića, i obilaska sportskih objekata, predsednik ASCS, g.Milović imao je čast da prisustvuje svečanosti dodele nagrada za NAJBOLJE SPORTISTE GRADA BANJA LUKE. Ovim putem se zahvaljujemo g.Zrniću i zaposlenima u JU SC ‘’Borik’’ Banja Luka, na trudu, organizaciji, povezivanju i budućoj saradnji.\nG.Milović je posle Banja Luke, početkom februara, obišao SC ‘’Moraču’’ u Podgorici, i takođe imao lep prijem od strane direktora i zaposlenih te ustanove. Njima se takođe zahvaljujemo na organizaciji posete, i očekujemo nastavak saradnje.


Trampov strateg ugostio premijerku Republike Srpske: Nacionalne partije nisu pretnja Evropi - Sputnjik Srbija\n22:14 30 Novembar 2020\n15:52 29.07.2018 (osveženo 16:00 29.07.2018) Preuzmite kraći link\nBenon je ugostio i ekipu Radio-televizije Republike Srpske, kojoj je dao ekskluzivan intervju.\nOn je poznat i po tome što nastoji da ujedini konzervativce u Evropi i pruži im podršku pred predstojeće izbore za Evropski parlament. Benon je rekao da nacionalno orijentisane partije nisu pretnja Evropi, jer štite sopstvene interese, te da je taj strah od njih stvoren u medijima.\nNacionalne partije su, kaže Benon, shvatile da ih Brisel iskorišćava i da to nije za dobro njihovih država, zbog čega su i odlučile da se organizuju protiv takvog načina upravljanja Evrpske unije i njihovih resursa.\nBenon je za RTRS potvrdio da osniva fondaciju, koja je svojevrstan pokret u Briselu, a koja će pomagati evropskim nacionalno orijentisanim strankama.\nStiv Benon, Željko Cvijanović


EU O ZAPADNOM BALKANU: Status kvo neodrživ, što pre nastavak dijaloga | Ekspres.net\nLideri zemalja članica EU potvrdili su na sastanku u Briselu zaključke o proširenju i procesu prstupanja i stabilizacije koje se su 18. juna usvojili evropski ministri.\nZaključci su usvojeni bez diskusije EU lidera, a odnose se kako na proces proširenja tako i na pojedinačni napredak šest partnera sa Zapadnog Balkana i Turske. Kroz usvojene zaključke Srbija se pohvaljuje i hrabri nastavi svoj evrointegracioni put, konsoliduje postignuti napredak u oblasti ekonomskih reformi i nastavi jačanje saradnje u regionu.\n“Srbija je nastavila da radi na usklađivanju svog zakonodavstva sa standardima (EU) u mnogim oblastima. Napredak u oblasti vladavine prava, osnovnih prava kao i noramlizacija ondosa Srbije sa Kosovom ostaju osnova i odrediće tempo pritupnih pregovora”, navodi se u zaključcima.\nZaključci konstatuju da je trenuti staus quo u razgovorima Beograda i Prištine neodrživ i pozivaju na “što brži nastavak dijaloga”.\n“Sveobuhvatni pravnoobavezujući sporazum mora da reši sva otvorena pitanja u skladu sa međunarodnim pravom, EU standardima i da doprinese regionalnoj stabilnosti”, navodi se u tekstu zaključaka za Srbiju.\nSrbija se poziva i da se fokusira na ubrzanje reforme u oblasti vladavine prava sa posebnim fokusom na nezavisnost i efikanost sudstva, borbu protiv korupcije i pranja novca kao i obezbedeđivanje uslova za slobodu izražavanja i nezavisnost medija.\nBeograd je i ovom prilikom pohvaljen zbog nastavka svog angažovanja u regionalnim inicijativama i pozvan da nastavi dosadašnje napore na jačanju dobrosusedskih odnosa, a pozitivno je ocenjen i dalji napredak Srbije u oblasti ekonomskih reformi. Ponavlja se potrebu da Srbija tokom procesa pristupnja nastavi usklađivanje svoje spoljne i bezbednosne politike, ali i vizne politike sa EU.\nZaključci o proširenju ponavljaju posvećenost EU procesu proširenja, a od partnera sa Zapadnog Balkna se traži da se više fokusiraju na temeljne reforme prvenstveno one u oblasti vladavine prava i na usklađivanje svojih politika sa politikama EU sa posebnim fokusom na spoljne poslove.\nStrateška agenda EU\nUsvojena Strateška agenda EU izdvaja četiri prioritetne oblasti na koje će se u naredni pet godina fokusirati EU politika. To su zaštita građana i slobode, razvijanje jake i vitalne ekonomske baze, izgradnja klimatski neutralne, zelene, fer i socijalne Evrope i promovisanje evropskih interesa i vrednosti na globalnoj sceni.\n“Preduzećemo neophodne korake da obezbedimo pravilno funkcionisanje šengena. Gradićemo i jačati našu borbu protiv terorizma i prekograničnog kriminala. Povećaćemo otpornost EU na prirodne i ljudske katastrofe i zaštiti naša društva od zlonamernih sajber aktivnosti i dezinformacija” navodi se u usvojenom dokumetu.\nKada je ekonomija u pitanju Strateškom agedom se poručuje da je snažna ekonomska osnova od ključnog značaja za konkurentnost, prosperitet i ulogu Evrope na globalnoj sceni i za stvaranje radnih mesta.\n“Moramo osigurati da evro radi za naše građane i ostaje otporan, produbljujući Ekonomsku i monetarnu uniju u svim njenim dimenzijama, dovršavajući Uniju banaka i tržišta kapitala i jačajući međunarodnu ulogu evra” stoji dalje u tekstu EU Agende za 2019-2024.\nStrateškom agednom EU se obavezuje na dalju digitalnu transformaciju. Poziva se i na na “dubinskoj transformaciju EU ekonomije i društva kako bi se postigla klimatsku neutralnost”, na način koji uzima u obzir nacionalne okolnosti i društveno je pravedan, ali i u skladu sa Parskim sporazumom.\n“EU će ubrzati prelazak na obnovljive izvore energije, povećati energetsku efikasnost, smanjiti zavisnost od spoljnih izvora, diversifikovati svoje zalihe i ulagati u rešenja za mobilnost budućnosti”.\nU delu koji se odnosi na promovisanje evropskih vrednosti u svetu navodi se da bi u okruženju rastuće neizvesnosti i promena EU trebalo da nastavi svoj strateški pravac delovanja kako bi zaštitila svoje interese, podržala svoje vrijednosti i način života i pomogla u oblikovanju globalne budućnosti.\n“EU će promovisati svoj jedinstveni model saradnje kao inspiraciju za druge. Ona će podržati evropsku perspektivu za evropske države sposobne i voljne da se pridruže. Ona će voditi ambicioznu politiku susedstva”, navodi se u Strateškoj agendi EU.\nEU lideri se obavezuju i da će partnerima širom sveta nastaviti rad na globalnom miru i stabilnosti i promovisati demokratiju i ljudska prava.\nKada je reč o zaštiti građana i slobodama, navodi se da su zajedničke evropske vrednosti temelj evropske slobode, sigurnosti i prosperiteta, a da vladavina prava mora biti u potpunosti poštovana od strane svih država članica i EU.\n“Evropa mora biti mesto gđe se ljudi osećaju slobodno i sigurno. EU će braniti osnovna prava i slobode svojih građana, kao što je priznato u Ugovorima, i štititi ih od postojećih i novih prijetnji”, navodi se u tekstu Strateške agende.\nKroz Stratešku agendu EU se zalaže za efikasnu kontrolu spoljnih granica u cilju unutranje bezbednosti, ali i za dalji razvoj funkcionalne migracione politike i saradnju sa zemljama porekla i tranzita u borbi protiv ilegalne migracije i trgovine ljudima i osigurati efikasan povratak.\nTags agendabriselpridruživanje EUSavet za stabilizaciju u pridruživanjesrbijazapadni balkan\nHaradinaj: Greši onaj ko misli da se zeza sa mnom Brnabić: Čim Priština ukine takse, možemo da razgovaramo Pacoli: Destruktivno i agresivno ponašanje prema Kosovu u Beogradu Ljimaj: Mi smo spremni na dijalog, čeka se Srbija


Bespovratno od 5.000 evra do 300.000 evra - Domaćinska kuća\nKuća » Turizam » Bespovratno od 5.000 evra do 300.000 evra\nMinistarstvo poljoprivrede objavilo je prvi javni poziv za dodelu novca iz programa EU IPARD Mera 7, kojom je predviđena pomoć za razvoj seoskog turizma od ukupno 20 miliona evra, odnosno 2,3 milijardi dinara. Takođe, Uprava za Agrarna plaćanja pri Ministarstvu poljoprivrede objavila je i Pravilnik o IPARD podsticajima za diverzifikaciju poljoprivrednih gazdinstava i razvoj poslovanja.\nPo ovom konkursu, može se dobiti značajna suma novca i to bespovratno od 5.000 evra do 300.000 evra. Samo treba imati ideju, biti preduzimljiv, a najbolja je ako uz to, preduzetnik ima dedovinu, očevinu, ili pak neiskorišćenu parcelu na kojoj je dozovoljena gradnja. Svedoci smo da sve češće i više posebno mladi okreću leđa gradskim sredinama i egzistenciju nalaze na seoskim područjima, koja mogu biti i salaši ili mesta u blizini reka i poznatih turističkih destinacija. Pa eto prilike da se IPARD fond iskoristi jer se podsticaj može dobiti do 65 odsto od vrednosti investicije.\nPrevPrethodnaKako oterati muve iz štale\nSledećaKako da prodate medSledeći


Drustvo Pocetna Archives - Страница 576 од 601 - Studio B\nPrimopredaja dva nova helikoptera iz Rusije\n2016/06/27 3 years, 1 month ago Detaljno...\nPredsednik Vlade Srbije Aleksandar Vučić prisustvovaće danas primopredaji dva vojno-transportna helikoptera Mi-17V-5 iz Ruske Federacije.\nVulin: Briga o deci migranata bez pratnje na visokom nivou\nDo zatvaranja Balkanske rute kroz Srbiju je prošlo 600.000 migranata, a da ni jedno dete nije izgubljeno ili nestalo, dok je briga o njima na visokom nivou, izjavio je danas u Subotici ministar rada, zapošljavanja, boračkih i socijalnih pitanja Aleksandar Vulin.\n„Erbas A-330“ Er Srbije vratio se u Beograd\n2016/06/26 3 years, 1 month ago Detaljno...\nAvion "erbas A-330" Er Srbije sa redovne linije Njujork - Beograd, sleteo je danas oko 13 sati na beogradski aerodrom "Nikola Tesla".\nSutra svežije, uz kratkotrajne vremenske nepogode\nU Srbiji će sutra biti promenljivo oblačno i malo svežije, mestimično sa kišom ili lokalnim pljuskovima sa grmljavinom, a ponegde su moguće kratkotrajne vremenske nepogode sa obilnijim pljuskovima, pojavom grada i pojačanim vetrom.\nPoslednji dan za liste želja\nDanas se završava predaja lista želja sa odabranim školama, smerovima gimnazija i obrazovnim profilima.\nPočeli prijemni na fakultetima u Beogradu\nNa fakultetima Univerziteta u Beogradu počelo polaganje prijemnog ispita i trajaće do 3. jula, a preliminarne rang lista fakulteti će objaviti do 4. jula.\nTreći pokušaj vantelesne oplodnje o trošku RFZO\n2016/06/25 3 years, 2 months ago Detaljno...\nRepublički fond za zdravstveno osiguranje saopštio je da od danas stupa na snagu Pravilnik kojim je definirano da RFZO finansira i treći pokušaj vantelesne oplodnje.\nViše od 50 miliona dinara za obnovu narodnih kuhinja\nMali obišao srpsku crkvu u Njujorku\n2016/06/24 3 years, 2 months ago Detaljno...\nGradonačelnik Beorgada Siniša Mali i predstavnici Vlade Srbije obišli su danas ostatke srpske pravoslavne crkve u Njujorku, koja je izgorela na Usrks.\nKlima uređaji podigli potrošnju struje, snabdevanje uredno\nElektroprivreda Srbije obezbedila je stabilno i redovno snabdevanje kupaca i pored povećane potrošnje električne energije zbog korišćenja klima uređaja.


Ne treba očekivati velike promene cene derivata u petak\nTanjug 11. aprila 2022. 11:00\nBEOGRAD – Generalni sekretar Udruženja naftnih kompanija Srbije Tomislav Mićović ocenio je da se u petak neće desiti neke velike promene cene dizela i benzina, jer su referentne cene derivata na svetskom tržištu stabilne.\n„Referentne cene nafte u svetu nisu pale, ali nisu ni porasle, nego su stabilne, tako da se neće desiti neke velike promene ni u petak“, rekao je Mićović gostujući na RTS-u.\n„Poslednjih nedelja, nešto je povećana samo kupovina dizel goriva u odnosu na prethodne godine. Ja bih rekao da je to posledica činjenice da poljoprivrednici imaju mogućnost da kupuju dizel po znatno nižoj ceni i to po našoj oceni više nije gorivo koje je namenjeno samo poljoprivredi. Tu ima više goriva nego što je poljoprivredi realno potrebno, ali je to situacija koju će država u saradnji s naftnim komapnijama razrešiti“, rekao je Mićović.\n„Ona doprinosi smanjenju cene goriva, a tako se i zove, a za stabilnost je bitno da se administriranje što pre skloni sa tržišta, kako bi ono moglo da odreaguje na sve promene koje se dešavaju“, poručio je Mićović.\nVisoku cenu tečnog naftnog gasa (TNG) – koja je premašila 100 dinara, on objašnjava činjenicom da se to gorivo proizvodi uglavnom od prirodnog gasa i da na naše tržište dolazi sa „vrućeg terena“ Rusije, Ukrajine, Poljske i Kirgistana.\n„Negde oko 70 odsto dizela i oko 85 procenata benzina koje se potroši na tržištu Srbije potice iz prerade nafte u Rafineriji nafte Pancevo. Samim tim, svaki poremećaj u dopremanju sirove nafte bi bio nenadoknadiv nedostatak, jer nemoguće je logistički brzo obezbediti tako velike količine derivata nafte u okruženju“, rekao je Mićović.\n„Od 1. jula će sve kompanije koje su proizvođači i uvoznici imati obavezu da u svakom trenutku o svom trošku na zalihama imaju količine na nivou četiri dana svoje prosečne prodaje u poslednje tri godine. Taj broj dana će se povećavati iz godine u godinu i doći ćemo u jednom trenutku do 10 dana, što je prilično velika zaliha. Mi smo pokušali da ukažemo da možda nije neophodno u toj meri obezbeđivati zalihe, zato što će kompanije morati od svog novca da kupuje i čuva te derivate, što podiže troškove stavljanja goriva na tržište“, opcenio je Mićović.


Sajam sezonskih poslova u Podgorici i Kotoru\n/ Rektorat /Vijesti /Sajam sezonskih poslova u Podgorici i Kotoru\nSajam sezonskih poslova u turizmu – Summer Job 2019, koji je organizovao Studentski parlament Univerziteta Crne Gore u saradnji sa Univerzitetom i partnerskim studentskim organizacijama, otvoren je danas, u Univerzitetsko sportsko-kulturnom cen tru.\nProrektorica Univerziteta Crne Gore prof. dr Đurđica Perović izrazila je zadovoljstvo što se jedan ovako uspješan i značajan projekat organizuje već dvanaestu godinu zaredom, a iniciran je od strane studenata Fakulteta za turizam i hotelijerstvo iz Kotora.\n„Na ovogodišnjem sajmu koji se organizuje u Podgorici i Kotoru zaposliće se stotine mladih ljudi, učestvovaće više od 50 poslodavaca koji će dobiti priliku da odaberu kvalitetan kadar, motivišu ga i zadrže, jer su upravo kadrovi Univerziteta Crne Gore visoko pozicionirani u preduzećima turističke privrede“, kazala je prorektorica Perović.\nProrektorica Perović ističe da je Univerzitet Crne Gore prepoznao potrebu uvođenja praktične nastave u sistem visokoškolskog obrazovanja, te je novi akreditacioni ciklus ispratio potrebe sticanja praktičnih kompetencija studenata, čiji je rezultat saradnja sa velikim brojem preduzeća i javnih ustanova u Crnoj Gori.\n„Na Univerzitetu Crne Gore je osnovan i Karijerni Centar koji zajedno sa Zavodom za zapošljavanje Crne Gore organizuje radionice za obučavanje studenata i priprema ih za tržište rada“, dodala je prorektorica.\nMinistar održivog razvoja i turizma Pavle Radulović kazao je da brojku od 60% zaposlenja u turizmu čine sezonski poslovi u špicu sezone, a kako navodi, mladi ljudi imaju šansu da nauče nešto novo, pronađu se u nekom od poslova i zarade novac.\nPredsjednik Studentskog parlamenta Univerziteta Crne Gore Danilo Jelovac naglasio je da realizacijom ovog projekta, Studentski parlament Univerziteta Crne Gore želi pokazati da su mladi ljudi u Crnoj Gori odlučni da daju doprinos smanjenu nivoa nezaposlenosti i da je takva profilisana proaktivna i progresivna populacija spremna da postane nosilac razvoja i budućnosti svoje zemlje.\nDrugi dan sajma će biti organizovan 19. aprila na Fakultetu za turizam i hotelijerstvo u Kotoru.


Ilustracija, Foto: EPA/Ida Marie Odgaard\nne žele da čekaju evropu\nNatasa Pavlovic\t 28.04.2021. 10:08h\nMeđutim, njegova najava se, najpre tiče, elektronskog dokumenta koji će u Austriji osobama koje su vakcinisane, preležale koronu ili se testirale omogućiti posetu manifestacijama, gastronomiji i hotelima.\nU drugim zemljama EU taj rok, u aktuelnim razmišljanjima, jasno je kraći.\n"To će biti aplikacija NHS koju ljudi koriste kada žele da zakažu termin kod NHS. Da biste to mogli pokazati morate primiti vakcinu ili se testirati. Na međunarodnom nivou radim sa partnerima širom sveta kako bi taj sistem mogao biti međunarodno priznat", rekao je Šaps.\nBORBA PROTIV VIRUSA Kanadski premijer Džastin Trudo u Ontario šalje vojsku kao ispomoć!\nMILIJARDER UPOZORAVA Mask: Veliki broj ljudi će umreti tokom osvajanja Marsa!\nAustrijakoronaZeleni pasošvakcinacijakorona pasošiputovanje


Споменак - Дом за децу и омладину без родитељског старања - Savetovalište u Bracinoj školi\nSavetovalište u Bracinoj školi\nStručni saradnici angažovani u Savetovalištu za decu i mlade, danas su posetili Bracinu školu. To je jedna u nizu poseta školi sa kojom godinama imamo odličnu saradnju. Deca iz Bracine škole nas prepoznaju, a i mi njih, i uvek se radujemo kad se vidimo.\nTema današnjih radionica su bile socijalne veštine. Kroz predavanja i praktične vežbe, bavili smo se vršnjačkim odnosima, neverbalnom komunikacijom, diskutovali i igrali razne uloge... Učešće su uzeli učenici od petog do osmog razreda, koji su pokazali zadivljujuću zrelost i saradljivost, ali i razigranost i spremnost da se zabave, razmatrajući ove ozbiljne teme.\nNadamo se da ćemo se u okviru ovog ciklusa Savetovališta videti još koji put, zato što se u Bracinoj školi osećamo kao kod kuće.


Putarina skuplja od 1. jula\nPutarina od Novog Sada do Beograda koštaće 235 dinara\nDirektor "Puteva Srbije" Zoran Drobnjak rekao je danas da je Vlada prihvatila zahtev za povećanje cene putarina za 12 odsto i da će nove cene stupiti na snagu 1. jula.\nDrobnjak je za televiziju Prva rekao da će novi cenovnik biti donet onda kada poslanici usvoje predlog Vlade i da će "Putevi Srbije" tih dodatnih dve milijarde dinara uložiti u održavanje puteva.\n"Uradićemo deonice koje su loše, mi imamo plan, ne samo za dve milijarde, već za 20 milijardi", rekao je Drobnjak za Prvu.\nGovoreći o kvalitetu puteva, Drobnjak je kazao da bi na skali od jedan do deset za srpske puteve dao ocenu 6,5 ili sedam i da su tom ocenom "prošli ispit".\nPodsetimo, putarina od Novog Sada do Beograda umesto 210 dinara, koštaće 235 dinara. Od Beograda do Subotice, umesto 560 koštaće 627 dinara.\nizvor: Prva, 021.rs, agencije, foto: ilustracija


Razvojem informacionih i drugih tehnologija, televizija kao odavno poznat u ovo vreme postaje prevaziđen medij. Stoga se ona svakim danom sve više prilagođava potrebama društva i pojedinca i vremenom kojim raspolažemo. U tom smeru ide i hardverska podrška IPTV, DTT, VoIP i sličnih tehnika primo-predaje (TV) signala.\nLak način povezivanja i instalacija programa koji su potrebni kao podrška za sprovođenje digitalne televizije uzima sve veći mah i na našim prostorima. Savremeni svetski turizam više se ne može zamisliti bez primene najnovijih informatičkih i telekomunikacionih rešenja među kojima je IPTV i mogućnosti koje uz nju idu preuzela primat.\nGostima modernih hotela širom sveta IP TV omogućava razne vrste zabavnog sadržaja, interaktivne komunikacije preko TV, jednostavnost u korišćenju i ostale inovacije koje klasična televizija ne podržava, a koje imaju izuzetne mogućnosti u hotelijerstvu. IP TV rešenje omogućava hotelima da znatno unaprede uslugu i gostima omoguće servise kao što su IP televizija, Video on Demand, Internet na TVu, Music on Line, VoIP, interaktivnu komunikaciju sa gostom i druge. T3 može da vam ponudi rešenja koja će vam omogućiti da svoju uslugu dovedete na najviši nivo i da investicija sama sebe isplati u najkraćem roku.


Štrajk čeških sindikata u saobraćaju zaustavio je od ponoći na naredna 24 časa vozove u cijeloj zemlji a međunarodne na granicama Češke i paralisao saobraćaj u velikim gradovima, prije svega Pragu, gdje prvi put u historiji nije krenula nijedna kompozicija praškog metroa.\nSindikalni savezi radnika u saobraćaju organizovali su 24-časovni štrajk s ciljem da natjeraju vladu desnice i centra premijera Petra Nečasa da povuče reformske zakone i paket mjera štednje iz parlamenta i pregovara o njima prvo sa sindikatima, kako bi se eventualno ublažile posljedice po siromašnije Čehe i radnike.\nPremijer Nečas je na sastanku "posljednje šanse" jučer ponudio da odloži glasanje u parlamentu o reformi u zdravstvu, ali sindikalnim liderima to nije bio dovoljan ustupak da otkažu današnji protest.\nNajviše na svojoj koži štrajk u saobraćaju osećaju Pražani, pošto je vlada umjesto nekih vozova angažovala autobuse privatnih prevoznika a ponudila i armijske, te obezbijedila makar neki prevoz umjesto zaustavljenih vozova.\nPražani su masovno na posao krenuli biciklima a prodavnice u kojima\nbicikl može da se pozajmi imaju rezervisanu većinu bicikala za današnji dan.


Top 10 najskupljih parfema sveta - Lux Life luksuzni portal: Moda, Stil, Trendovi, Kolekcije 2019/2020...\nIndustrija mirisa konstantno traga za notama koje će privući žene, izazvati u njima intrigu i instant želju za posedovanjem istih. Kao što i sami znate i obični parfemi su skupoceni, ali su oni sa specifičnim notama, koji nisu dostupni svima, tek tako na dohvat ruke, pravo oličenje prestiža i luksuza.\nTakvi mirisi se oslanjaju na neobične sastojke koji im pružaju mogućnost da nas iznova i iznova oduševljavaju svojim aromama, a obično su upakovani u dekandente flašice koje mame naše poglede same po sebi, dok još i ne znamo šta se u njima krije.\nSvi ovi faktori doprinose sumi novca koju ste voljni da potrošite na jedan miris, bilo da vam je omlijen ili da tek želite da ga otkrijete. Najskuplji mirisi sveta koštaju i po nekoliko stotina do nekoliko hiljada dolara po unci, a mi vam danas predstavljamo deset najskupljih iz čitavog sveta, koje i danas možete kupiti.\nnajskuplji parfem na svetu\nnajskuplji parfemi sveta\nPROČITAJTE SLEDEĆI TEKST: Novi laser za fantastični lifting lica i vrata


Zdravim životom protiv bolesti zavisnosti\nU ZOO vrtu na Paliću održana multimedijalna tribina u okviru projekta\nAktivnosti Projekta "Hoću da znam, jer ja biram" kojeg fi nansira pokrajinski Sekreterijat za sport i omladinu AP Vojvodine nastavljene su u utorak, 10. marta u amfi teatru ZOO vrta na Paliću. Održana je multimedijalna tribina koja je deo projekta, a ima cilj da smanji probleme oko bolesti zavisnosti u Vojvodini, kroz unapređenje informisanosti, znanja i motivacije mladih.\nOrganizatori tribine, pored Sekretarijata bili su i Zavod za javno zdravlje Subotice, Udruženje za pomoć zavisnicima i bivšim zavisnicima „Restart“ iz Novog Sada, Kancelarija za mlade Grada Subotice kao i Politehnička škola iz Subotice. Tribini je prisustvovalo oko 60 učenika, a pozvani su učenici iz Ekonomske srednje škole, Tehničke i Politehničke škole iz Subotice kao i đaci Poljoprivredne škole iz Bačke Topole, a srednjoškolci su na zanimljiv način imali priliku da se upoznaju sa razvojnim problemima vršnjaka, kao i procesom stvaranja zavisnosti.\n- Moje izlaganje na jedan potpuno drugačiji način govori o tome šta predstavlja zavisnost, šta kaže medicina zasnovana na dokazima, koje su najčešće zablude u koje mladi veruju i kako ih razbiti - navela je dr Nada Kosić Bibić, koordinator Projekta i načelnica Centra za promociju zdravlja u subotičkom Zavodu za javno zdravlje.\nSnežana Stanković, predstavnica pokrajinskog Sekreterijata za sport i omladinu AP Vojvodine, istakla je da je reč o veoma značajnom Projektu i dodala da je taj Sekreterijat prošle nedelje raspisao i godišnji Konkurs za Projekte koji se bave narkomanijom i bolestima zavisnosti.\n- Na našem upravo raspisanom Konkursu može biti prijavljena svaka ustanova sa različitim temama. Akcioni plan Sekreterijata politike za mlade je u fazi usvajanja u Skupštini, očekujemo da on bude što pre odobren, čime će i početi njegova realizacija. Do tada, projekti koji se bave narkomanijom i bolestima zavisnosti mogu aplicirati na naš Konkurs - navela je između ostalog Stankovićeva.\nCilj tribine bio je i promocija zdravih stilova života i sportskih aktivnosti, što je posebno naglasio i Iso Planić, direktor Politehničke škole u Subotici, čiji su učenici takođe bili učesnici skupa.\n- U ovom Projektu učestvujem u pokušaju da mladim ljudima predočim mogućnosti zdravog života, sporta i onih aktivnosti koje ih usmeravaju ka istrajnosti, upornosti, pravilnom izboru životnih ciljeva i aktivnostima koje će ih skrenuti sa pogrešnog puta i izbegavanja upotrebe psihoaktivnih supstanci. Dakle samopouzdanje, socijalizacija, istrajnost, doslednost i upornost su načini da se ne pribegava ovim supstancama koje razaraju mlade živote. Planinarstvo i sport može mladima da pruži samopouzdanje i veru da se sa životnim nedaćama može izaći na kraj. Zato smo ovoga puta montirali veštačku stenu, gde ćemo đacima pokušati da pokažemo šta znači sportsko penjanje. U letnjem periodu pred nama su šetnje okolinom Subotice i Palića gde ćemo se truditi da promovišemo pešačenje kao aktivnost koja je zdrava a i korisna za socijalizaciju mladih ljudi - naveo je Iso Planić.\nErvin Isljami, učenik Tehničke škole "Ivan Sarić" iz Subotice bio je jedan od posetilaca tribine, a došao je kako nam je rekao, da se još bolje upozna sa prednostima sporta, jer nije dovoljno fi zički aktivan. On je dodao da podržava ovakve radionice, jer uče o štetnostima alkohola, cigareta i psihoaktivnih supstanci


Nikola Janić | Nacionalni savet srpskog rasejanja\nStotine hiljada građana Srbije pripadnici su nacionalnih manjina koje, i imaju, i osnivaju svoje nacionalne savete. Treba im dati podršku za sva delovanja koja su od sveobuhvatne koristi Srbiji i svim njenim građanima. Prpadnici tih nacionalnih manjina su fizički u Srbiji, ali su (većina od njih) srcem i mislima izvan nje, kao naprimar pripadnici mađarske manjine u Vojvodini, što je i normalno i razumljivo.\nZa razliku od nekoliko stotina hiljada građana, pripadnika manjina u Srbiji, oko tri miliona Srba živi rasuto po svetu (deo dobrovoljno, deo prisilno) ali Srbija im je primarno i u srcu i u mislima. Tim pre je neshvatljivo, nedemokratski je i neprihvatljivo, da srpsko rasejanje nema svoj Nacionalni savet?! Bez takvog saveta dijaspora nikada neće imati ni ona, Zakonom o savetima nacionalnih manjina, zagarantovana ista prava, a samim tim ni srazmerno identičnu pomoć države Srbije, da delujemo na očuvanju našeg jezika, naše kulture, na obrazovnom i na medijalnom polju. Dakle na istim područjima koja su obuhvaćena predlogom zakona o Savetima nacionalnih manjina u Srbiji. Tada bi razlika među nama bila prihvatljiva, odnosno: država Srbija omogućuje savetima nacionalnih menjina, između ostalog, da u Srbiji efikasnije deluju na očuvanju njihovog maternjeg jezika, njihove kulture, školstva i otvaranja medija na njihovom maternjem jeziku… ali isto to omogućuje i srpskom rasejanju. Ili postoji od nekog prihvatljiv razlog da matica Srbija ne prihvati Nacionalni savet srpskog rasejanja ? Ili da odbije da našoj dijaspori u Nemačkoj, Engleskoj, Švedskoj, Americi, Australiji i… omogući ista i prava i uslove, kao manjinama u matici, da i mi u rasejanju možemo da delujemo na očuvanju srpskog, našeg maternjeg jezika i naše kulture? Da naša deca u belom svetu uče srpski jezik i da u tim zemljama funkcionišu medije na srpskom?\nDešavanja u Srbiji su jasan pokazatelj da je krajnje vreme da se rasejanje, bar po ovom pitanju, ujedini i organizuje. Da od matice zahtevamo da najbrojniju srpsku "manjinu" u svetu (srpsku dijasporu) država Srbija tretira na isti način kao što se u Srbiji poštuju i tretiraju manjine i uvažavaju njihova politička, demokratska i ljudska prava. Ni manje ni više. I ne samo zbog toga. Nacionalni savet srpskog rasejanja bi ostvario mogućnost osmišljenog delovanja za dobrobit svih građana Srbije i sveobuhvatng srpskog naroda. Bez obzira da li živimo u rasejanju, u Srbiji ili u Republici Srpskoj.\nTokom zadnje dve decenije mnoga dešavanja na prostorima bivše SRJ predstavljana su svetskoj, ali i građanima u bivšim jugoslovenskim republikama, a danas državama, selektivno i jednostrano, pristrasno i netačno. Neadekvatno reagovanje „srpske strane“, kao i neshvatljiva i neprihvatljiva pasivnost sadašnje države Srbije, ali i srpskog rasejanja, omogućilo je i omogućuje i dalje da se neosnovano negativna, većim delom režirana i netačna slika o Srbiji i Republici Srpskoj, kao i o srpskom narodu u celini, sve više učvršćuje. A trebalo bi da je suprotno. Deo medija i mnogi političari u demokratskim zemljama su u osmišljenoj nameri da složen mozaik raspada bivše Jugoslavije i građanskog rata, predstave kao jednobojno platno. U tome su išli toliko daleko (a istim putem koračaju i dalje) da se i za istinita i za neistinita dešavanja i zločine, osuđuje samo jedan, čitav narod (srpski) što je civilizacijski neprihvatljivo.\nIspravljanje negativne i nekorektne slike o srpskom narodu u svetskoj javnosti.\nInformisanje javnosti zapadnih zemalja o nepoštovanju sprazuma, dogovora i obaveza potpisanih od strane novonastalih država, naprimer Hrvatske, egzistencijalno važnih za srpsku populaciju u toj zemlji, kao i za izbegle, i iz Hrvatske prognane Srbe.\nInformisati Vlade i Parlamente zemalja Evropske Zajednice, i druga relevantna odredišta, i zahtevati da reaguju za što hitnije rešavanje pitanja isplate stečenih penzija prognanih i izbeglih iz Hrvatske; vraćanje njihovog stanarskog prava i garantovanje imovinske i lične sigurnosti za sve koji su se vratili ili koji će se, eventualno, vratiti u Hrvatsku.\nPraćenje i informisanje o dešavanjima u Bosni, odnosno, u, i sa Republikom Srpskom.\nPraćenje i informisanje o (ne)dešavanjima na Kosovu i svakodnevnim pritiscima kojima je i dalje izloženo nealbansko stanovništvo, prvenstveno Srbi.\nZakonom omogućeno delovanje Nacionalnog saveta srpskog rasejanja, i u Srbiji, i izvan nje, pod istim premisima kojima se omogućuje delovanje i aktivnosti Saveta nacionalnih manjina u Srbiji.\nNavedeni primeri su samo nekoliko na brzinu nabacanih primera, a potreba i spektar delovanja Nacionalnog saveta srpskog rasejanja je isto tako važan i neophodan i na polju očuvanja kulture, jezika, obrazovanja i etničkih medija…\nPovratiti ugled srpskog naroda u svetu\nRazobličavati i ukazivati na neprihvatljivo prisutne suprotnosti u izvestajima NVO i drugih institutivnih predstavnika Evropske zajednice i Amerike, koji su prisutni u Srbiji i državama u okruženju.\nKontinuirano, koordinirano i masovno, uz pomoć organizacija našeg rasejanja i uticajnih pojedinaca u svetu, informisati o realnom dešavanju i životu u Srbiji, posebno na Kosovu i Raškoj oblasti, ali isto tako i u Bosni i Republici Srpskoj.\nPokrenuti srpsko rasejanje da bude korektno informisano. Da zahtevaju od medija i političkih i društvenih struktura u tim respektivnim državama, da se Srbija i srpski narod uvažavaju isto kao i svi ostali narodi i države, što je u skladu sa važećim zakonima tih zemalja i međunarodnim i ljudskim pravima.\nPrioritet u godinama koje su pred nama je da naše rasejanje bude činjenično i detaljno upoznato sa pravima i životu nacionalnih manjina u našoj matici. Prvenstveno Albanaca i Bošnjaka u Raškoj oblasti, kao i Mađara u Vojvodini. Da ustavom zagarantovana prava tih manjina u Srbiji upoređuju sa pravima Srba u državama u okruženju, ali i sa pravima drugih manjina u drugim državama u svetu, i da o tome informišu njihovo okruženje.\nDa se angažuje za omogućavanje da srpsko rasejanje može da utiče na politička i druga dešavanja u matici. Onoliko koliko to čine nacionalne manjine u Srbiji, mada je srpsko rasejanje skoro desetostruko brojnije od najbrojnije nacionalne manjine u Srbiji.\nNerešenost pitanja o nekonstruktivnom i parcijalnom informisanju o srskim žrtvama u građanskom ratu u bivšoj Jugoslaviji:\nNa internetu postoji veliki broj stranica o srpskim žrtvama tokom proteklog građanskog rata i bombardovanja Srbije i Crne Gore. Nažalost te stranice i dobronamerno pokrenute aktivnosti nisu postigle i ne postižu željeni cilj. Razlog tome su:\nNedovoljni kvalitet informacija,\nNedovoljni kvantitet informacija,\nNedovoljna povezanost aktivnosti,\nIzbegavanje dostavljanja, deljenja i širenja „među nama, Srbima“, materijala i dokaze o zločinima nad srpskim civilima u Hrvatkoj, Bosni i na Kosovu.\nNemoralna izdvojenost pojedinaca koji smatraju da su oni jedina „institucija“ koja može da objavi ili prosledi eventualni dokaz koji oni poseduju o stradanju srpskog narod, a svesni su da za to nemaju adekvatne i realne mogućnosti. Zbog tih i takvih ljudi danas na hiljade dokaza, istina o dešavanjima sa srpskim civilima, i dalje je u mnogim fiokama i regalima, a istovremeno se hiljade laži o Srbima sve više učvršćuju kao jedina istina.\nDalji razvoj i transformacija portala www.serbianvoice.eu koji će se po potrebi staviti na raspolaganje Nacionalnom savetu srpskog rasejanja:\nInformacije će biti zasnovane na profesionalnom i istraživačkom radu i prevedene na strane jezike, prvenstveno engleski.\nRaštrkane informacije će se objediniti u jedinstvenu bazu.\nOrganizacije i pojedinci će preko Nacionalnog saveta i portala www.serbianvoice.eu moći korektno da sarađuju, da dele iskustva i podatke, i da objavljuju materijale od važnosti za izmenu negativnog imidža srpskog naroda i naših matica.\nInformacije se predstavljaju na korektan način, a opozicija/zločinac/žrtva se čisti od primarnosti nacionalnih i politilkih primesa.\nAktivnosti dobijaju novu, etičku podlogu: pomirenje putem istine i objektivnosti.\nAnacionalni pristup je paradoksalno i najsrpskiji, jer donosi nespornu reviziju u korist srpskog naroda.\nU slučajevima kršenja etičkih pravila novinarske profesije, kršenja međunarodnog i ljudskih prava i civilizacijskih vrednosti, Nacionalni savet srpskog rasejanja će odlučno da kritikuje takva dešavanja i da postavlja pitanje odgovornosti (preko NVO, nadležnih institucija i sudova…).\nKasnija faza i finalizovanje procesa jačanja www.serbianvoice.eu uz saradnju sa profesorom, gospodinom Andrijom Fajgelj:\nPravljenje novog veb portala za postavljanje opširne baze podataka.\nObjavljivanje multimedijalnih materijala i omogućavanje konstruktivne komunikacije sa posetiocima i korisnicima sajta.\nRazvoj informatičkih alata radi napredne pretrage događaja, lokaliteta, žrtava i zločinaca, i njihovog izlistavanja po višestrukim kriterijumima.\nKorišćenje baze za naučnu analizu činjenica\nKorišćenje www.serbianvoice.eu kao portala za sprovođenje zajedničkih projekata sa partnerskim organizacijama…\nPročitali ste (nadam se) samo deo onoga o čemu će grupa ljudi iz rasejanja i matice, u neobaveznom dijalogu, diskutovati dvadesetog avgusta u Beogradu. Ukoliko smatrate da vašim predlogom, znanjem i stavom, možete i vi doprineti konstruktivnom zaključku sa ovog skupa, dobro ste došli da se vašim predlogom, savetom ili pitanjem, javite do srede 12.08.2009. na e- meil: janic@telia.com\ndomaćin druženja i razgovora 20-tog avgusta u Beogradu


Oni su najbogatiji sportisti sveta svih vremena – Sport ONLINE\n12/12/2016 Radio Sport Priča dana 0\nMagazin „Forbs“ objavio je listu 20 sportista koji su najviše zaradili u istoriji od onoga što najbolje rade\nMagazin „Forbs“ sastavio je listu sportista koji su najviše zaradili tokom karijere. Lista je napravljena na osnovu novca koji su inkasirali od sporta, ali i reklama.\nIako mnogi tvrde da je fudbal najunosniji sport, zanimljivo je da je prvi fudbaler na toj listi tek na devetom mestu, i više je zaradio od marketinških ugovora nego od „pikanja lopte“.\nIspred njih su golfer Greg Norman (680 miliona dolara), bivši bokser Majk Tajson (685 miliona dolara) i bivša NBA zvezda Šakil O’Nil sa zaradom od 700 miliona dolara u karijeri.\nIspred njega su golfer Fil Mikelson (760 miliona dolara), bokser Flojd Mejveder, koji ima nadimak „Novac“ (765 miliona dolara), dok je šesti legendarni košarkaš Kobi Brajant, koji je na kraju prošle sezone završio karijeru (770 miliona dolara).\nBIVŠI FEDEREROV TRENER NA NOVAKOVOJ STRANI „Odlazak Bekera neće ništa promeniti, Đoković je veliki šampion“\nLebron ispisuje nove stranice NBA istorije


Sahrana kućnih ljubimaca pobednik biznis takmičenja za srednjoškolce – Južnobanatske Vesti\nTakmičenje u preduzetničkim veštinama „Poslovni izazov“ okupilo je više od 100 učenika iz 34 srednje škole iz Beograda, Krupnja, Kučeva, Pančeva, Požarevca, Smedereva i Valjeva, saopštili su organizatori.\nOni su na uručenju nagrade kazali da bi se njihova firma zvala „I ljubimci idu u raj“, i da bi pružala usluge prevoza uginule životinje, nalaženja pogrebnog mesta i obezbedjivanja sanduka.\n„Vlasnici ljubimaca bi mogli da se opredele za jedan od tri paketa, u zavisnosti od finansijskih mogućnosti, a razlika je samo u kvalitetu sanduka i spomenika“, kazali su članovi pobedničkog tima Marija, Dušan, Nevena, Branislav i Sava.\nTakmičenje je realizovala organizacija „Dostignuća mladih u Srbiji“ uz finansijsku podršku Ministarstva omladine i sporta, Američke agencije za medjunarodni razvoj USAID i UniCredit banke.\nČlan organizacije „Dostignuća mladih u Srbiji“ Nemanja Glavinić kazao je da je cilj takmičenja bio da se učenicima pruži intenzivno jednodnevno iskustvo.\n„Iskustvo koje im omogućava da iskoriste svoje potencijale, nauče kako se radi u timu sa nepoznatim ljudima i razviju svoje prezentacijske veštine dok istovremeno sastavljaju realan biznis plan“, rekao je Glavinić.\nTakmičenje „Poslovni izazov“ pokrenuto je pre devet godina kao podsticaj srednjoškolcima da upotrebe svoje veštine na inovativan način kako bi unapredili svoj preduzetnički duh i povećali mogućnosti za zapošljavanje.\nAbas: SAD više ne mogu biti mirovni posrednik


Zoo-vrt u Gazi prodaje laviće koje ne može da hrani\n► Zoo-vrt u Gazi prodaje laviće koje ne može da hrani\nVlasnik jednog palestinskog zoološkog vrta stavio je na prodaju tri mala lava, strahujući da neće moći da ih neguje i hrani kako rastu.\nMuhamed Džuma je danas da izjavio su mnogi zainteresovani da kupe laviće za po 3.500 dolara kolimo on traži, ali nijedna ponuda nije ozbiljna jer su potencijalni kupci takođe zabrinuti kako će ih gajiti.\nUmesto toga, oni dovode svoju decu da maze lavove stare dva meseca u zoološkom vrtu na jugu pojasa Gaze.\nVećina stanovnika Gaze, kojih ima oko dva miliona, imaju druge prioritete. Siromaštvo, nezaposlenost, nestašica struje zajedno sa izraelsko-egipatskom blokadom od 2007. godine ugrozilo je tamošnju privredu.\nMeđunarodne organizacije za zaštitu životinja već su iz tog zoo-vrta evakuisale majmune i lavove jer su njihova skloništa oštećena u sukobima sa Izraelom ili im nije pružena odgovarajuća nega.\nPetrović: Dok pojedinci trguju oružjem, uprava ispituje civilno društvo\nProgramski direktor Beogradskog centra za bezbednosnu politiku (BCBP) Predrag Petrović, izjavio je da je zahtev Uprave za sprečavanje pranja novca za pribavljanje podataka o organizacijama...\nU kontekstu ukupnih privrednih poremećaja uzrokovanih pandemijom COVID 19, strategija i operativno poslovanje Atlantic Grupe pokazali su tokom prvih šest meseci ove godine visok nivo stabilnosti.\nApel zvaničnika SAD Izraelu da pruži šansu palestinskoj državi\nSjedinjenje Američke Države (SAD) zatražile su od premijera Izraela Benjamina Netanjahua da očuva izglede za stvaranje države Palestine dok razmatra aneksiju Zapadne obale, izjavio je Dejvid...


Predsednica albanskog parlamenta obećala da će lobirati za članstvo Kosova u Savjetu Evrope | Kodex.ME\nPredsjednica parlamenta Albanije Ljindita Nikola je na sastanku sa delegacijom kosovske skupštine u Tirani obećala da će lobirati u svim parlamentima zemalja članica Savjeta Evrope za podršku pristupanju Kosova toj organizaciji, prenio je Kossev pisanje Gazete ekspres.\n21. 05. 2022 - 21:07 Autor: M. B.\nU postizanju tog cilja, delegaciju Skupštine Kosova, koju čine potpredsjednica Saranda Bogujevci i poslanici Arijana Musljiu Šoši i Arben Gaši, primila je na posebnom sastanku delegacija albanske Skupštine Albanije pri Parlamentarnoj Skupštini Savjeta Evrope, kojom predsjedava Bljerina Đulameti, objavio je KoSSev.\n“U ovim toplim i prijateljskim susretima razgovarano je i o daljem jačanju saradnje dva parlamenta, u okviru svakodnevne parlamentarne aktivnosti“, navedeno je u saopštenju Skupštine.\nNa sastanku je bilo riječi i o intenziviranju angažovanja oba parlamenta i delegacija u Parlamentarnoj skupštini SE, samo nekoliko dana nakon podnošenja zahtjeva Kosova za članstvo u Savjetu Evrope.\nBogujevci se zahvalila gradonačelnici Nikoli i delegaciji Tirane na ovom doprinosu.


tabele | Biznis i Finansije\n/ Category / tabele\nBiznis i finansije broj 122/123: Mikro, mala i srednja preduzeća – Preduzetnička gerila\n24/12/2015 - 12:57 in Novi brojevi\nŠta suštinski predstavlja MSP sektor? U Srbiji, gde čak 84 odsto ukupnog izvoza generiše samo pet odsto najvećih izvoznika koji posluju u koncentrisanim sektorima i uglavnom su vezani za strane direktne investicije, rast malih i srednjih preduzeća predstavlja…\nFinansije Top 2014/15.\n24/06/2015 - 12:39 in Novi brojevi\nNa listi banaka, Intesa je u 2014. zadržala prvo mesto po aktivi i dobiti, kao i prethodne godine. Nastavak konsolidacije i sažimanja tržišta, pad…\nFinansije top 2013/14\n25/06/2014 - 14:14 in Novi brojevi\nTRENDOVI 11. EY, kako će izgledati bankarstvo budućnosti: Odiseja 2030. Obrisi bankarskog sistema u 21. veku tek se naziru. Revizorskokonsultantska…\nUmetnost nastala u Excelu\n19/06/2014 - 11:17 in Posle 5\nU današnje vreme se mnoštvo kompjuterskih programa koristi za prepravljanje fotografija i stvaranje prelepih vizuelnih dela, međutim jedan čovek se dosetio da u ove svrhe koristi Excel, program za računanje i pravljenje tabela koji mnogi vezuju za manje…\nFINANSIJE TOP 2012/13\n17/06/2013 - 15:27 in Edicije, Novi brojevi\n“Na listi banaka prva je Intesa, a u osiguranju Dunav osiguranje. Finansijski sektor se prošle godine vratio u zonu profitabilnosti, ali je obnovljeni pozitivan rezultat skoro četiri puta manji u odnosu na dobitak iskazivan u prvim godinama od nastupanja…


U saopštenju Kancelarije KiM dostavljenom medijima istče se da je Petković pohvalio iskreno prijateljstvo dve države, kao i rumunskog i srpskog naroda. Takođe se zahvalio i na podršci teritorijalnom integritetu i suverenitetu Srbije i rešenosti da ne prizna jednostrano proglašenu nezavisnost Кosova.\nŠto se tiče dijaloga Beograda i Prištine, Petković je istakao da će, i pored spremnosti Prištine na svaku vrstu opstrukcije, Beograd nastaviti da insistira na razgovoru, kao jedinom sredstvu za mirno rešavanje svih otvorenih pitanja, ali će isto tako nastaviti da u svakoj prilici zahteva implementaciju svih do sada postignutih dogovora, pre svega uspostavljanje Zajednice srpskih opština, dodaje se u saopštenju.\nPetković je ukazao na realnu opasnost odsustva dijaloga, koja se manifestuje sve učestalijim fizičkim napadima na Srbe, njihovu imovinu i hramove Srpske pravoslavne crkve, naglasivši da se ovde ne radi o izolovanim incidentima, već o seriji etnički motivisanih napada, zaključuje se u saopštenju.\n23.05.2022 ’’Blokiraćemo PO dok se našim porodicama ne obezbedi po jedno radno mesto’’ (303)